Jedno Vukčeviću nisam zaboravio - ebart\nJedno Vukčeviću nisam zaboravio\n04. Mart 2015. godine\nBeograd -- Predsednik Tomislav Nikolić poručio je da je tužilac za ratne zločine samostalan u radu, ali ne i nezavistan od države, ukazujući da je on organ države Srbije.\n"On je tužilac samostalana u radu, ali ne nezavistan. On nije organ Haškog tribunala, već organ države. Nije postavljen da samo napada Srbiju", podsetio je Nikolić i upitao ko je izveden pred sud na osnovu optužbe koje je pripremilo naše tužilaštvo.\nOn je za RTS-a, kazao da je tužilac za ratne zločine Vladimir Vukčević u jednoj izjavi sve one koji su bili u Hagu osudio, a direktno optužio Aleksandra Vučića i njega.\n"Na pitanje kako komentariše mene i Vučića, rekao je, da nije bilo takvih ne bi imali ni potrebe da postoji tužilac za ratne zločine. Ja to ne zaboravljam", istakao je Nikolić dodajući da je bio obrukan od strane nekih nevladinih organizacija da je činio ratne zločine.\nNa suđenju se, kako je dodao, ispostavilo da je tužilac bio upoznat sa celom ujdurnom, i da je svedok, koji je doveden iz zatvora, pokazao veliku čast i hrabrost, kada je rekao da ga je Nataša Kandić vodila kod tužioca, i da su mu obećani lek protiv raka i stan da svedoči da je ubijao.\nS tim u vezi Nikolić je podvukao da će uvek govoriti šta misli i da, ako neko misli da krši Ustav, može da ga smeni, ali za to postoji procedura.\n"Ja sam tu da štitim Srbiju. U Srbiji mora da postoji sloboda ne samo za one koji napadaju vlast, već i nas koji smo preuzeli funkcije i kažemo šta mislimo", naglasio je NIkolić.\nOn je dodao da se, verovatno, jedini ne boji onoga šta će da bude napisano u novinama, da ne zove urednike i da ne obezbeđuje sredstva sa računa javnih preduzeća.\nŠto se tiče novih poternica Interpola za građanima Srbije, Nikolić je ocenio da je ovo sada nekakav novi udarac, čije se dimenzije još ne znaju.\nPrema njegovim rečima, sve je počelo sa generalom Dikovićem.\n"Čim su se upleli dežurni koji kao lešinari čekaju da Srbiji bude lošije, da čerupaju i stvaraju veći smrad, znao sam da se nešto sprema. Ako Srbija ima Interpolove poternice za Ganićem i Tačijem, iako se bezmalo sprdaju s tim, ne može Srbija da bude žrtva toga da prištinska administracija, kada joj se prohte raspiše poternicu za nekim građaninom Srbije, a istovremeno čekate kada će da počne suđenje za potpuno dokazan slučaj trgovine organima iza kojeg su aktuelni članovi administracije u Prištin", rekao je predsednik Srbije.\nI s tim u vezi je kritikovao Vukčevića, ukazavaši da bi "da je kao tužilac za ratne zločine primao platu 20 godina niko ne bi mogao da ga iznenadi nekim likom da je neko ratni zločinac".\n"Ne tvrdim da Srbi nisu učinili ratni zločin, kao i Hrvati i Bosanci. Bilo je pojedinaca u ova tri naroda koje je rat odvukao da čine ratne zločine. Mejdutim samo je Srbija optužena za sistematsko i planirnao vršenje ratnih zločina. To nije rečeno nikome od onih koji su protiv nas ratovali. Zbog toga bi Srbija trebalo da ima malo dostojanstva", poručuje Nikolić.\nOn smatra da Srbija treba da razgovara i pita ko je raspisao poternice i ko ih je prihvatio, kao i da li imaju isti tretman kao poternice za muslimanima ili Hrvatima koji se ugošćavaju u VIP salonima nekih aerodroma dok im se ne kaže da poternica Srbije više ne važi.\nSrbija, prema njegovim rečima, ne može da se ponaša da nije bitno sve ono što se uradi nama, a prihvata sve što drugi traže.\nPredsednik Nikolić kaže da je Vlada Srbije izabrala pravi put u sprovođenju reformi i da je 2015. godina "verovatno poslednja godina naših muka i odricanja".\n"Verovatno je 2015. godina poslednja godina naših muka i odricanja, to je sada jasno i evidentno i samo nekakav svetski slom bi mogao da nas ukloni sa tog puta", rekao je Nikolić.\n"Tu bih savetovao vladu da bi mogla brže da dođe do rebalansa nego što smo se nadali... Izvanredno smo predvideli da ćemo smanjiti dosta troškova, ali nas je možda iznenadio bolji priliv u budžet", naveo je Nikolić.\nVlada Srbije se, dodao je, nije zanosila time da će da teče med i mleko u 2016. godini, ali je činjenica da se troši manje nego ikada i da se racionalnije nego ikada usmerava novac.\nGovoreći o izgradnji gasovoda Južni tok, Nikolić je rekao da čovek uvek treba da razmišlja pozitivno i da on jeste optimista da to nije propao projekat, jer on nije dobar samo za Srbiju i Rusiju, nego i za dosta država članica EU.\nSređivanje sitaucije u Ukrajini bi, kako je ocenio, moglo ponovo da vrati taj porjekat u koji je uloženo mnogo novca.\n"Čini mi se da se EU i Rusija, koliko god da se posvađaju, kada dođe do snabdevanja gasom i naplate snabdevanja, nekako lakše dogovore nego u drugim situacijama", smatra Nikolić.\nOn je dodao da izvore i kapacitete gasa koji ima Rusija, Evropa ne može da obezbedi tako lako, zbog čega smatra da, "ako nema prijateljstva među njima, ima dovoljno interesa da projekat Južni tok bude aktuelan".\nTomislav Nikolić izjavio je da je daleko odmakao u pisanju platforme za Kosovo i Metohiju i da će o tome razgovarati sa premijerom Aleksandrom Vučićem, kao i da "svojim predlogom rizikuje konacno rešenje".\n"Više nije dovoljno reći nećemo nikad da priznamo i prihvatimo nezavisnost Kosova i Metohije...", rekao je Nikolić i dodao da "onaj ko misli da nam otme Kosovo i Metohiju" mora da razmišlja o ceni.\n"Videćemo šta je i koliko je prihvatljiva platforma, vlada trpi izazove, ima velike pritiske. To je situacija u kojoj morate pažljivo da merite i merim dok stavljam na papir ono što je realno", rekao je Nikolić.\nNikolić je rekao da svaki čovek u Srbiji ima dilemu kada razmišlja o Kosovu i Metohiji, te da je najteže onima koji će ostati zabeleženi u istoriji da li su nešto mogli da učine a nisu, da li su nešto učinili ili su bili potpuno vezanih ruku.\nOn je rekao da se "svaki dan zatiče Kosovo na novom mestu" poput prvih evropskih olimpijskih igara u Azerbeđžanu koji nije priznao nezavisnost Kosova i Metohije.\nPrema njegovim rečima, i neke države koje imaju sličan problem na svojoj teritoriji imaju sugestiju, preporuku ili savet da saraduju sa Kosovom, a kako smatra, to će se širiti.\nPrema njegovim rečima, referendum je nešto što najbolje odražava volju građana, ali građane Srbije ne treba pitati na referendumu da li treba da postoji nezavisno Kosovo jer se odgovor naslućuje, pa bi se tako građani uvek pre odrekli EU nego Kosova.\nGovoreći o EU, Nikolić je rekao da je sada sve na EU, te da pojedini evropski zvaničnici možda, mekše ili oštrije, iznose uslove koji su do sada stajali po strani, nisu iznošeni...\nOn je rekao da svako buduće rešenje mora da ima na umu i kao uslov bez koga se dalje ne ide, posebnost srpske zajednice i dodatnu posebnost četiri lokalne samouprave na severu Kosova i Metohije koje Albanci nisu uspeli da preuzmu, "ni oružjem, pa bi bilo besmisleno da to urade pregovorima sa Beogradom".\nNikolić je rekao da će sutra imati sastanak sa direktorom Kancelarije za Kosovo i Metohiju Markom Đurićem na kojem dobija informacije kako teče i izgleda "ta dnevna i noćna mora u Briselu za ljude koji tamo predstavljaju Srbiju".\nPredsednik je rekao i da je teško pregovorati o ulasku Srbije u EU i sa istim ljudima pregovarati o Kosovu i Metohiju "kad tamo dođu predstavnici Prištine sa stvom da su došli u ime nezavisne države i znaju da imaju podršku za takav stav".\nKriza u Ukrajini neće dugo trajati\nNikolić je izrazio nadu da kriza u Ukrajini neće jako dugo trajati i dodao da se situacija razvija povoljno.\nDobra okolnost predsedavanja Srbije OEBS-om je da naša zemlja bude upamćena kao država koja je predsedavala u vreme kada je okončana jedna velika evropska kriza, ocenio je Nikolić.\nPrema njegovim rečima, u aktuelnoj vlasti Srbije nema nikog ko zagovara uvođenjenje sankcija Ruskoj Federaciji.\n"Srbija ima izuzetnu priliku da predsedava OEBS-u u ovo teško vreme. To je veoma dobra prilika da potvrdimo izvorne principe na kojima su osnovane međunarodne organizacije", smatra šef države.\nNikolić je dodao da će posle toga biti teško sledećoj državi koja predsedava da primenjuje jednostranu politiku.\nŠto se tiče uvođenja sankcija Ruskoj federaciji Nikolić je istakao da, čak, iako bi Beograd hipotetički gledano, uveo kaznene mere EU, to ni za jedan promil ne bi otežao život u Rusiji.\n"Te naše sankcije bi bile kao buva na medveda. Možemo samo sebe da ugrozimo uvodecehi sankcije bilo kome na svetu", naglasio je Nikolić.\nTo je, prema njegovim rečima, pitanje za buduća vremena kada je reč o članstvu srbije u EU.\n"Ulazimo u nju svesni toga da ćemo morati da imamo zajedničku spoljnu politiku. Staviće nas na veoma težak ispit i tražiti da sledimo zajedničku spoljnu politiku", objasnio je Nikolić.\nUpitan za izjavu američkog državnog sekretara Džona Kerija, on je istakao da je "verovatno neko urođeno pravo političara iz velikih država da se igraju rečima koje mogu mnogo toga da znače".\nNe bih upotrebio ni za jednu državu rečenicu koja može da aludira na ratne sukobe", poručio je Nikolić dodajući da "ne zna kojem to ludaku padne na pamet u svetu da bi mogli ponovo da ratujemo".\nOn je naglasio da Srbija još uvek ima izvanrednu poziciju u svetu, da niko ne može našoj maloj državi i velikom narodu da otvoreno kaže šta treba da se radi.\nIstovremeno je naglasio da nikome u Srbiji ne smeta da svoj uticaj imaju Rusija i SAD.\n"Koga smo mi odbacili iz Srbije kao partnera", zapitao je predsednik Nikolić.\nNe znam ko je kriv što nemamo ambasadore\nPredsednik Tomislav Nikolić kazao je da ne zna ko je kriv što nemamo ambasadore u mnogim važnim državama, dodajući da je na to u više navrata upozoravao vladu.\n"Svestan sam toga da nemamo ambasadore u nekim državama, ali ne znam zašto ih nemamo. Svestan sam da Srbija u poslednjih deset godina vodi šatl diplomatiju pa posao ambasadora preuzimaju predsednik, premijer i ministar spoljnih poslova", kazao je Nikolić.\nIstovremeno je poručio da on, kao predsednik, ne može, bez predloga vlade da postavlja ambasadore.\nNikolić je upitao zašto ministar spoljnih poslova ne napiše pismo vladi sa predlozima ljudi za određene države.\nOn je podvukao da je Srbija neprihvatljivo dugo bila bez ambasadora u SAD, i da još nema ambasadore, ne samo u Nemackoj, već i Hrvatskoj.\nSrbija neće pokvariti odnose sa Hrvatskom\nNikolić kaže da Srbija neće pokvariti odnose za Hrvatskom i da neće ništa uraditi da ih ugrozi, ali i da nije dobio poziv od hrvatske predsednice Kolinde Grabar Kitarović da poseti Hrvatsku.\nNikolić je podsetio da je bivši hrvatski predsednik Ivo Josipović bio u zvaničnoj poseti Srbiji i da je dočekan izvanredno, kao dobar komšija i prijatelj.\n"Sada je red da Hrvatska pozove Srbiju. Svako ko se razume u diplomatiju pitao bi što vi idete dva puta uzastopno u Srbiju, a vi ne idete...", rekao je Nikolić.\nSrbiji i Hrvatskoj su, kako je dodao, jako važni dobri odnosi, ali je Hrvatska "još uvek u euforiji predizborne i postizborne kampanje pa se ne usuđuje da kaže da joj je saradnja sa Srbijom toliko bitna, a jeste".\nSrbija, kako je istakao, neće pokvariti odnose sa Hrvatskom i neće ništa uraditi da ugrozi te odnose.\nNikolić je rekao da je imao jak razlog da ne ode na inauguraciju Grabar Kitarović jer je tada bio Dan državnosti Srbije, podsetio da je našu zemlju predstavljao premijer Aleksandar Vučić i rekao da je pitanje da li bi Hrvatska učinila takav gest da je Srbija na njen dan organizovala neku inauguraciju.\nOn je ocenio i da Hrvatska mora da razmisli da li će HDZ da se vraća na staru ideologiju ili da vodi zemlju u budućnost.\nCela porodica iza Fondacije\nTomislav Nikolić istakao je večeras da cela porodica stoji iza fondacije njegove supruge, koja je, kako je podvukao, porodični dug prema Srbiji.\n"To je porodična fondacija i nemojte da je odvajate od mene. Mi smo istakli Dragicu kao znak da ćemo pojedinačno da odgovaramo ako nešto ne budemo uradili kako treba. Cela porodica stoji iza toga, i ostaviće spomen iza sebe i to ne od para države i bogataša", kazao je Nikolić.\nOn je dodao da nikada neće pričati o garderobi svoje supruge, koja je, kako je rekao, prava domaćica, majka, baka.\nTo što ona sada ima obavezu da sarađuje i razgovara sa mnogima ljudima u Srbiji u želji da pomogne, je kruna njenog života, dodao je on.\n"Gde bi ta fondacija išla mimo mene, kada je to naš porodični dug Srbiji", istakao je Nikolić ukazujući da koristi svoj uticaj da napravi porodilišta u Srbiji.\n"Ako to ne smeta vladi i ministarstvu zdravlja, zašto bi to smetalo onima koji ništa u životu nisu uradili", upitao je predsednik ocenujući da su to "stara srpska posla".\nOn je kazao da mu se čini da je žrtvovao porodicu u najboljoj nameri i da želi da ga narod pamti.\nDa je biznismen, rekao je, gledao bi kako bi narodu ostavio novac.\nTakođe je kazao da žali što nije mogao da se bavi unicima, ali je dodao da nešto mora da trpi na račun drugog, kao i da je Srbija još uvek mnogo važnija od onoga što doživljava.\nGovoreći o ponovnoj kandidaturi za presednika Republike, Nikolić je rekao da ima mnogo razloga da se kandiduje, ali i mnogo njih da to ne učini, te da, ako bi ga pitali kao čoveka, onda se sigurno nikad više ne bih kandidaovao.\nMeđutim, kako je istakao, voleo bi da ima još jedan mandat da završi sve što je mislio kao političar.\n"Imam mnogo razloga da se kandiđujem ponovo, ali imam isto toliko razloga da se više ne kandidujem", rekao je Nikolić i dodao da bi mu svi koji izmišljaju laži o njemu oprostili kada bi otišao sa funkcije.\nUpitan da li postoji spor između njega i ministra spoljnih poslova i lidera SPS Ivice Dačića, Nikolić je odgovorio da ne postoji nikakav politički spor, ukazavši da je prošle subote, na prijemu povodom Dana državnosti Republike Srpske, rekao patrijarhu Irineju "da sada ima priliku da razgovara sa predsednikom i pretendentom za predsednika".\n"Nemam političkog suparnika na toj funkciji i gledam da ne stvaram neprijatelje, kao i da mi svi građani budu jednaki", rekao je Nikolić.\nGovoreći o najavljenoj rekonstrukciji vlade, Nikolić je kazao da premijer ima mandat da predlaže vladu sve dok ima podršku skupštine i da predsednik države nema nikakvog uticaja na rekonstrukcije vlade.


Kad se udruže Britanci i Albanci: Zadaviti Unmik da bi Kosovo dobilo stolicu u UN - 02.08.2018, Sputnik Srbija\nVelika Britanija uspela je da sprovede svoj podmukli plan i da pitanje Kosova i Metohije praktično izbaci sa dnevnog reda Saveta bezbednosti Ujedinjenih nacija ... 02.08.2018, Sputnik Srbija\n18:35 02.08.2018 (Osveženo: 18:59 05.08.2021)\n© AP Photo / Darko BandicPripadnici UNMIKA na KiM\nZvanični London je sproveo zamisao da se tokom avgusta na Ist Riveru, dok on predsedava Savetom bezbednosti, ne raspravlja o situaciji u južnoj srpskoj pokrajini. Tokom zatvorenih konsultacija u SB nije ni bilo glasanja, već su Britanci nametnuli svoj stav, uprkos otvorenom protivljenju Kine i Rusije, koje su zastupale poziciju Beograda da se izveštaji o stanju na KiM razmatraju kao i dosad — tri puta godišnje.\nDušan Proroković iz Centra za strateške alternative konstatuje za Sputnjik da je veza ovih dveju inicijativa očigledna.\nSa jedne strane Albanci bi želeli da vide kraj Unmiku na Kosovu i Metohiji, zato što ih to ograničava u njihovom delovanju, dok je sa druge strane Velika Britanija poprilično aktivna u procesu legitimizacije statusa takozvane Republike Kosovo u međunarodnim odnosima, pa bi, kako tumači Proroković, oni da to pitanje skinu sa dnevnog reda, kako bi se što pre došlo do aplikacije za članstvo takozvanog Kosova u Ujedinjenim nacijama.\nSve dok je pitanje Kosova i Metohije na Savetu bezbednosti otvoreno, na dosadašnji način države koje se protive članstvu, a i Srbija kao najzainteresovanija strana u celom tom procesu, prema Prorokovićevom mišljenju, imaju dosta dobru argumentaciju da ospore svaki pokušaj učlanjenja takozvanog Kosova u Ujedinjene nacije. U suprotnom, navodi dalje taj analitičar, biće to jedan od argumenata u prilog njihovom učlanjenju.\n2 Avgust 2018, 14:05\n„Kad se krene u ovaj proces, onda nas iskustvo uči da se u jednom trenutku stiču uslovi za ulaganje veta na produžavanje dalje misije Unmika. Takav potez, koji bi suštinski značio gašenje Unmika i njegovo povlačenje sa Kosova i Metohije, ne može da se izvede preko noći i bez neophodne pripreme. Dakle, prvo je potrebno da se te rasprave uvedu u novi ritam, odnosno da se o izveštajima ne diskutuje, zatim da se u nekom vremenskom periodu insistira na tome da je stanje na Kosovu i Metohiji redovno, da tamo više nema nikakvih problema i onda da se za nekih godinu i po do tri godine uloži veto na produžavanje misije Unmika“, analizira Proroković.\nProroković napominje da je to tako izgledalo u nekim drugim kriznim situacijama, pa mu se čini da se polako sprema teren za jednu takvu odluku u bliskoj budućnosti.\n„Unmik je na Kosovu i Metohiji prema Rezoluciji 1244. Taj dokument je vrlo jasan, izričit. U skladu sa Rezolucijom 1244 nije mogao da bude donet taj akt o jednostranom proglašenju nezavisnosti. Takođe, Unmik ima dosta nadležnosti koje gradi od 1999. pa sve do 2008. godine. Sad, to što Unmik ne koristi svoje nadležnosti, što je neke prepustio privremenim institucijama u Prištini i Euleksu, to je druga stvar“, navodi Proroković.\nU nekom promenjenom kontekstu, rezonuje dalje on, može se dogoditi da Unmik ponovo zahteva vraćanje tih svojih nadležnosti, ako je nezadovoljan radom institucija u Prištini.\nAlbanci, zaključuje Proroković, prosto žele da eliminišu sve administrativno-pravne prepreke i da budu jedini nosioci vlasti na Kosovu i Metohiji, bez ikakvog nadzornog organa.


Vesti online / Slobodno Vreme / Auto-moto / Kako su automobili postajali bezbedniji kroz istoriju\nBezbednost automobila se razvijala korak po korak\nRazvoj bezbednosnih tehnologija dugo je zaostajao za razvojem motornih vozila, a većina sistema koji se i danas koriste da sačuvaju živote putnika i da minimizuju njihove povrede u slučaju saobraćajne nezgode, nastala je tek u drugoj polovini 20. veka.\nPrve simulacije sudara Mercedes je počeo da sprovodi 1950-tih, a zanimljivo je da su u početku umesto test-lutaka korišćeni ljudi od krvi i mesa, i to su bili naučnici i inženjeri koji su radili na razvoju bezbednosnih sistema.\nMercedes je 1959. prvi put konstruisao automobile sa takozvanim “zonama gužvanja”, na prednjem i zadnjem delu vozila, kako bi se amortizovala sila udara.\nUsledio je niz inovacija bez kojih ne mogu da se zamisle suvremeni putnički automobili, kao što su sigurnosni pojasevi (prvobitno uvedeni kao doplatana opcija, da bi zatim postali standardni deo opreme), pa vazdušni jastuci (predstavljeni u Mercedesu 1981.), ABS sistem koji sprečava blokadu točkova prilikom kočenja, pa sve do današnjih autonomnih sistema bezbednosti koji automatski zaustavljaju vozilo u slučaju opasnosti od sudara.\nVideo u kome je prikazan razvoj i napredak bezbednosnih sistema kroz prizmu istorije Mercedesa, počinje zanimljivom demonstracijom vožnje replike prvog automobila iz 1886:


Polovni rezervni Trelleborg delovi gume, točkovi i felne, šumarska oprema - Mascus Srbija\nNalazite se ovde: Mascus Srbija > Šumarska oprema > Rezervni delovi > Gume, točkovi i felne > Trelleborg\nPregledaj oglase polovnih Trelleborg gume, točkovi i felne oglasa na prodaju. Možete sortirati Trelleborg gume, točkovi i felne oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Trelleborg gume, točkovi i felne u odeljku Brendovi.\nOvde je kompletna lista lista polovnih Trelleborg gume, točkovi i felne za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Prvo kolo kvalifikacija za Ligu Evrope: Nišlije dočekuju ekipu iz Estonije\nPočetak/Sport/Prvo kolo kvalifikacija za Ligu Evrope: Nišlije dočekuju ekipu iz Estonije\nMaja Vodeničarski 18. juna 2019.\nNa održanom žrebu parova za prvo kolo kvalifikacija za Ligu Evrope u Nionu, niški Radnički dobio je rivala, to je ekipa Flore iz Talina, Estonije.\nFudbaleri Radničkog dočekaće Estonce na kompletno rekonstruisanom terenu niškog Čaira već 11. jula, revanš utakmica zakazana za 18. jul U Talinu.\nFlora je najtrofejniji klub u Estoniji. Redovan je učesnik evropskih kvalifikacija, mada ova ekipa nikada nije prošla dalje od drugog kola. Prvenstvo Estonije još uvek traje, a Flora je lider na tabeli.\nNa žrebanju niški tim predstavljao je prvi čovek kluba Ivica Tončev.\n„Verujem u naš tim i da ćemo dati sve od sebe da prođemo u naredno kolo. Naš tim poseduje iskustvo iz prethodne sezone koje ćemo gledati da na najbolji način iskoristimo u duelima sa Florom. Ekipu iz Estonije ne potcenjujemo ali smo svesni svog kvaliteta i iskustva svojih igrača od kojih su mnogi odigrali veliki broj evropskih mečeva. Estonski tim čine domaći igrači, uz jednog stranca i to iz Finske. Oni će igrati svoj „baltički“ fudbal, sa puno duela i skok igre, a mi ćemo svojim ofanzivnim stilom gledati da ostvarimo prednost u prvom meču, kako bismo rasterećenije otputovali u Talin“, poručio je Tončev.\nČair FK Radnički liga evrope


Operativna grupa insistira na što skorijem zatvaranju centra Bira\nUNSKO-SANSKI KANTON Nadzor nad migrantskom krizom\nCentar Bira u Bihaću mora biti zatvoren\n- Centar Bira u Bihaću mora biti zatvoren, s obzirom da je određena i prilagođena lokacija za kamp van naseljenog područja. Od Međunarodne organizacije za migracije (IOM) traži se osiguravanje svih uvjeta u kampu na lokalitetu Lipa za prihvat preostalih migranata iz centra Bira - jedan je od današnjih zaključaka Opretivne grupe za situaciju s migrantima u USK.\nPripadnici MUP-a USK nastavljaju strogu kontrolu kretanja svih ilegalnih migranata Foto: Fena\n- Zahtijevamo prvenstveno od UNICEF-a, ali i svih nadležnih da se ova djeca izmjeste u kampove van Unsko-sanskog kantona, s obzirom da ovdje nemaju potreban smještaj i prilagođene životne uvjete. Nadamo se da će ova djeca biti izmještena iz Bire do 21. maja, inače će neko morati preuzeti odgovornost za njih po konačnom zatvaranju Bire - stav je članova Kantonalne operativne grupe.\nPažnja je usmjerena i na kontrolu sigurnosne, kao i zdravstveno - epidemiološke situacije, tako da će pripadnici Ministarstva unutrašnjih poslova Unsko-sanskog kantona (MUP USK) nastaviti strogu kontrolu kretanja svih ilegalnih migranata u ovom dijelu BiH.\nMigranti USK Bira Lipa\nVojska pod punom opremom čuva migrante, Vulin poručio: Nećemo upotrijebiti silu


Predsednik Skupštine grada Beograda Nikola Nikodijević sastao se danas sa predsednikom Skupštine grada Novog Sada Zdravkom Jelušićem u prostorijama novosadskog parlamenta.\n– Blizu smo jedni drugima, imamo sličnu problematiku, najveće smo lokalne samouprave i treba da razmenjujemo iskustva, vidimo šta ko i kako radi i pomognemo jedni drugima. Često razmenjujemo i iskustva sa kolegama iz inostranstva, a možda se rešenje problema nalazi upravo u našem dvorištu. Zato smo rešili da pokrenemo novu praksu saradnje, naravno uz uključenje i drugih lokalnih samouprava, i zajednički pokušamo da nađemo odgovore na neka pitanja koja su zajednička – kazao je Nikodijević.\nNikodijević: Sve kotlarnice na mazut biće ugašene\n"PREKRASNI LJUDI OČEKUJU VIŠE SARADNJE" Prvi dogovori gradonačelnika Beograda, Zagreba i Sarajeva na trilaterali\nNikodijević: Rekonstruisanim Bulevarom oslobođenja od početka septembra\nBrojanje putnika koje je obavljeno 2015. godine pokazalo je da gradski prevoz svakog dana koristi 2,5 miliona putnika, a ova brojka sada je sigurno i veća.


Dačić: Sada možemo da računamo na Rusiju, da je Putin vladao 1999. ne bi nas bombardovali – mojKontakt portal – Radio Televizija Kontakt\nDa je Rusija devedesetih godina bila snažnija i da je Vladimir Putin bio predsjednik, ne bi ni došlo do agresije na SR Јugoslaviju, poručio je ministar spoljnih poslova Srbije Ivica Dačić, otvarajući konferenciju “Srpsko-ruski odnosi u epohi krupnih političkih promena”, koja se održava danas u Beogradu.\nTakav je bio geopolitički odnos snaga u svijetu u to vrijeme i praktično nije postojao neko da se protivi agresiji, rekao je Dačić.\n– Ne kažem da Srbija treba od Rusije sada da traži zaštitu. Naša zemlja mora samostalno da gradi svoju bezbjednost. Međutim, dobro je kad možemo da računamo na nekoga kao što je Rusija – istakao je on.\nU osvrtu na dugogodišnje i tradicionalno dobro prijateljstvo dveju zemalja, Dačić je rekao i da su bilateralni odnosi Rusije i Srbije danas na istorijskom maksimumu, da Rusija u velikoj mjeri pomaže Srbiji, pogotovu kada je riječ o rješavanju kosovskog problema na miran i diplomatski način.\nKako je objasnio, Rusija je u velikoj meri pomogla Srbiji tokom dve velike seobe srpskog naroda u 17. i 18. vijeku, otvorivši svoja vrata našem narodu, čiji su pojedinci u ruskoj istoriji ostavili duboke pečate.\nKasnije je, tokom istorije, Rusija u ogromnoj mjeri pomogla Srbiji u procesu oslobođenja od turske vlasti u 19. vijeku — tokom Prvog i Drugog srpskog ustanka, ali i kasnije, materijalnim sredstvima, tokom oslobodilačkih ratova.\nTokom svjetskih ratova, kako je naveo, srpsko-rusko prijateljstvo dobija novi oblik, a veliku ulogu odigrao je car Nikolaj Romanov tokom Prvog svjetskog rata i spasavanja srpskih vojnika koji su bežali preko Albanije.\nDačić je istakao da je i Srbija puno pomogla Rusiji i ruskom narodu, a posebno nakon Oktobarske revolucije, prihvativši na desetine hiljada ruskih emigranata, koji su potom u značajnoj mjeri doprinijeli razvoju srpske privrede, nauke i kulture.


23.03.2018. 08:33h 23.03.2018. 08:40h\nGradonačelnik Siniša Mali izjavio je jutros da su ulice prvog prioriteta u Beogradu očišćenje, a da će se ulice drugog prioriteta čistiti kada sneg prestane da pada, što se očekuje u popodnevnim satima.\nGradonačelnik Beograda, koji je posetio Zimsku službu "Beograd-puta", istakao je da gradski prevoz funkciniše bez većih problema.\n"Celu noć smo radili da bi jutarnji špic prošao kako treba. Sneg u Beogradu pada od juče u 12 časova i palo je skoro 20 centimetara snega. Zahvaljujući vrednim ljudima iz 'Beograd-puta' i celog komunalnog sistema grada Beograda sneg je očišćen sa ulica prvog prioriteta", rekao je Mali.\nZIMA SE JOŠ NE PREDAJE, ALI NE ZADUGO: Širom Srbije osvanuo ledeni petak, a evo kada će sneg konačno posustati\nPrema njegovim rečima, na terenu je tokom cele noći i sada 1.510 ljudi, 370 mašina - sve što ima "Beograd-put", "Zelenilo Beograd", "Gradska čistoća" i "Parking servis".\n"Do sutra ujutru sve će biti prohodno. Zahvaljujući tome smo uspeli da, pored toliko obilnih padavina, ulice prvog prioriteta budu potpuno prohodne. Posuto je 1.400 tona soli i 340 tona mešavine", poručio je gradonačelnik Beograda.\nPosuto je 1.400 tona soli i 340 tona mešavine, rekao je Mali.\nSNEG PRAVI HAOS ŠIROM SRBIJE, NE KREĆITE NA PUT BEZ PREKE POTREBE: Zajevani kolovozi širom Srbije, a evo gde je totalno neprohodno\nOn je dodao da u ovom trenutku sve linije javnog prevoza rade bez prekida, da je bilo manjih problema, ali ističe da su svi otklonjeni i da u jutarnjem špicu sve funkcioniše kako treba.\n"Tek kada prestanu padavine krećemo sa čišćenjem ulica drugog prioriteta i naše ekipe neće otići sa ulica dok sve ne bude očišćeno", poručio je Mali.\nMali je, takođe, pozvao sve građane da očiste sneg ispred svojih zgrada i kuća.


Hrabri Mihajlović čuo dobre vesti, protiv “svojih” opet na klupi?! – Naši u svetu\nObjavljeno 26/09/19 u 13:59\nSiniša Mihajlović će danas online razgovarati sa fudbalerima, sledi analiza gostovanja u Đenovi, sa “Marasija” je Bolonja donela bod.\nDo sada imaju samo jedan poraz, onaj nesrećni protiv Rome, prošlog vikenda, a sada sledi novo gostovanje, u Udinama.\nMihajlović drugi ciklus hemoterapije je pri kraju, ali on neće biti na klupi na “Friuliju”.\nKako sada stvari stoje mogao bi da vodi Bolonju sledeće nedelje pred reprezentativnu pauzu, kada “Felsinei” dočekuju njegov bivši klub, Lacio.\nPodsetimo da je on prošle nedelje iz bolnice odgovarao na pitanja novinara, tačnije dao izjavu o startu Bolonje u novoj sezoni. Podsetimo, njegov tim iz tri utakmice ima sedam bodova, lako je moglo da bude i svih devet.\n“Ništa nismo napravili, to je tek početak, moramo i dalje žestoko da radimo i da se ne zadovoljavamo sa par pobeda”, rekao je Mihajlović.\n“Prvo poluvreme u Breši ne sme da se ponovi, to je jasno. Utakmica protiv Rome će nam poslužiti da vidimo gde smo i da li možemo da se stabilizujemo u gornjem domu”, dodaje Mihajlović.\n“Moramo da budemo agresivni, ali i mudri”, rekao je Srbin.\n“Njegovom donacijom spasavamo živote”: Direktor bolnice u Bergamu otkrio…


Vladavina prava je osnovna vrednost na kojoj je Evropska unija osnovana i kao takva u središtu je pristupnog procesa. U Strategiji i glavni izazovi proširenja EU je 2012. godine, kao prvi osnovni stub svoje nove politike proširenja istakla upravo vladavinu prava i potrebu da buduće države članice tokom pristupnih pregovora pokažu odgovarajući stepen primene propisa i standarda u ovoj oblasti. Drugim rečima, od zemlje koja teži da se priključi Uniji očekuje se da uspostavi i već u ranoj fazi promoviše pravilno funkcionisanje ključnih institucija za obezbeđivanje vladavine prava, koja je od ključnog značaja za stabilno poslovno okruženje. Evropska komisija je konstatovala da je u oblasti vladavine prava u Srbiji bilo izvesnih pozitivnih pomaka.\nS obzirom na to da usklađivanje sa evropskim standardima u oblastima pravosuđa i osnovnih prava, odnosno pravde, slobode i bezbednosti, koje su obuhvaćene pregovaračkim poglavljima 23 i 24, predstavlja prvi korak na tom putu, Republika Srbija mu pridaje veliku pažnju. Još krajem 2013. godine okončala je postupak skrininga (analitički pregled i ocena usklađenosti propisa Republike Srbije sa pravnim tekovinama Evropske unije i njihove primene) u ovim poglavljima. Nakon što je, 24. jula 2014. godine, EU usvojila izveštaje sa skrininga i pozvala Republiku Srbiju da sačini odgovarajuće akcione planove za ova dva pregovaračka poglavlja, Evropskoj komisiji su početkom septembra 2014. dostavljeni njihovi prvi nacrti.\nEvropska unija će tokom celog pregovaračkog procesa pratiti proces usklađivanja i primene propisa od strane Republike Srbije, a napredak koji bude ostvarila u ova dva pregovaračka poglavlja biće među ključnim faktorima u momentu kada bude donošena odluka o prijemu Republike Srbije u članstvo Evropsku uniju. Saglasno novom pristupu politici proširenja Evropske unije, poglavlja 23 i 24 otvoriće se na početku pregovaračkog procesa, a zatvoriti na njegovom kraju, kako bi se dalo maksimalno potrebno vreme za sprovođenje reformi u ovim oblastima i obezbedila ireverzibilnost reformskog procesa.\nPregovaračko poglavlje 23 obuhvata četiri tematske celine: reformu pravosuđa, antikorupcijsku politiku, osnovna prava, prava državljana EU. Za više informacija u vezi sa ovim poglavljem pogledati: http://www.mpravde.gov.rs/tekst/2986/pregovori-saeu-poglavlja-23-i-24.php i http://www.mpravde.gov.rs.\nPoglavlje 24 obuhvata jedanaest tematskih celina, i to: spoljne granice i šengenski sistem, migracije, azil, vize, policijsku saradnju, borbu protiv organizovanog kriminala, borbu protiv trgovine ljudima, borbu protiv terorizma, borbu protiv droga, sudsku saradnju u građanskim i krivičnim stvarima i carinsku saradnju. EU pri tome posebnu pažnju poklanja pitanjima migracija, azila, vizne politike i spoljnih granica Šengena.\nOdlukom Saveta Evropske unije ukinute su vize za putovanja državljana Republike Srbije y države tzv. šengenskog prostora počev od 19. decembra 2009. godine. Korišćenje pogodnosti bezviznog režima Evropske unije donelo je, međutim, već y prvoj fazi i određene izazove. Na nagli porast broja tražilaca azila iz zemalja zapadnog Balkana, Evropska unija je četiri godine kasnije odgovorila usvajanjem Uredbe 1289/2013, kojom je izmenjena Uredba 539/2001 i uspostavljen mehanizam za privremenu suspenziju bezviznog režima prema trećim zemljama.\nSaglasno odredabama Uredbe 1289/2013, koja je usvojena 11. decembra 2013, a stupila na snagu 9. januara 2014. godine, privremenu suspenziju bezviznog režima može zatražiti bilo koja zemlja članica Evropske unije, ukoliko je y toku šestomesečnog perioda bila suočena sa značajnim i iznenadnim povećanjem broja neregularnih migranata, neosnovanih zahteva za azil ili odbijenih zahteva za readmisiju od strane treće zemlje.\nŠestomesečni period ce poredi sa istim periodom prethodne godine ili šestomesečnim periodom koji je prethodio liberalizaciji viznog režima. U slučaju Srbije, poređenje sa šestomesečnim periodom koji je prethodio ukidanju viza vršiće ce do 19. decembra 2016. godine. Republika Srbija redovno izveštava Evropsku komisiju o monitoringu post-vizne liberalizacije.\nZa detaljnije informacije pogledati internet stranicu http://www.mup.gov.rs.


KULTIM - književnost, poezija, stvaralaštvo, kultura » Blog Archive » “BELI BELI SVET” POBEDIO U KOTBUSU\n“BELI BELI SVET” POBEDIO U KOTBUSU\nFilm “Beli beli svet”, reditelja Olega Novkovića, trijumfovao je na 20. Festivalu istočnoevropskog filma u Kotbusu.\nU obrazloženju žirija stoji da “Beli beli svet” karakteriše jedinstven kinematografski jezik koji izuzetno hrabrim i osobenim pristupom pretvara svakodnevne patnje ljudi na margini, u moćno estetsko iskustvo.\nOleg Novković je, inače, jedini autor koji je na ovom festivalu trijumfovao dva puta. Naime, 2006. godine Novković je bio apsolutni pobednik sa filmom “Sutra ujutru” sa osvojenom glavnom nagradom, nagradom žirija kritike Fipresci, te nagradom distributera.\nFilm “Beli beli svet” imao je svetsku premijeru na prestižnom Internacionalnom filmskom festivalu u Lokarnu, gde je osvojio dve nagrade i to nagradu za umetnički film „Art Cinema Award”, dok je nagrada za najbolju glumicu festivala pripala Jasni Ðuričić.\n“Beli, beli svet” snimljen je prema scenariju nagrađivane dramske autorke Milene Marković, a u filmu igraju Uliks Fehmiu, Hana Selimović, Jasna Đuričić, Nebojša Glogovac, Boris Isaković, Milica Mihajlović, Marko Janketić, Meto Jovanovski. Producent je kompanija West End Production iz Beograda, a koproducenti su Ostlicht Filmproduktion iz Nemačke i Hepp Film iz Švedske.\nFilm “Beli, beli svet” imaće beogradsku premijeru 30. novembra, u Sava centru, na otvaranju Festivala autorskog filma.


Kantonalni sud u Sarajevu nije prihvatio prijedlog Tužilaštvo KS da se odrede mjere zabrane za direktora, na slobodi je i profesor sa Ekonomskom fakultetu Mehmed Jahić i njegova suprugu Elbira Jahić\nM. Aš. 20.05.2022\nPOTVRĐENO ZA AVAZ Direktor "Bosnalijeka" Nedim Uzunović pušten na slobodu\nUzunović: Određene mjere zabrane sastajanja s određenim osobama\nKantonalni sud u Sarajevu nije prihvatio prijedlog Tužilaštvo KS da se odrede mjere zabrane za direktora Bosnalijeka Nedima Uzunovića, koji je jučer uhapšen u akciji SIPA-e "AS".\nOn je danas pušten da se brani sa slobode potvrđeno nam je iz Uzunovićevog advokatskog tima. Na slobodi je i profesor sa Ekonomskom fakultetu Mehmed Jahić i njegova suprugu Elbira Jahić.\nTražene su mjere zabrane koje se tiču zabrane sastajanja s određenim osobama, dok je za Mehmeda Jahića bila predložena i mjera zabrane poduzimanja određenih poslovnih aktivnosti ili službenih dužnosti.\nPodsjećamo, pripadnici Državne agencije za istrage i zaštitu (SIPA) u četvrtak su u sklopu operativne akcije "AS", na području Sarajeva i Konjica izvršili pretrese poslovnih i stambenih objekata na više lokacija.\nViše o temi Nedim Uzunović\nUhapšeni direktor "Bosnalijeka" predat u nadležnost Tužilaštva KS\n20.05.2022 u 09:08\nHapšenja u Sarajevu: SIPA ponovo pretresa kuću direktora "Bosnalijeka" Nedima Uzunovića\n19.05.2022 u 08:49\nNedim Uzunović Tužilaštvo KS Bosnalijek Kantonalni sud Sarajevo


Uspešan početak sezone Ronilačkog kluba - Ozonpress :: internet portal\nTag: klub, početak, Ronilački, uspešan\nDan pre nego je poplava ponovo pogodila Ovčar Banju bazen Velnes centra bio je domaćin prvog kola Nacionalne lige u plivanju perajima za decu starosti do 15 godine. Na ovom takmičenju na kome je učestvovalo 40 takmičara u sedam kategorija članovi Ronilačkog kluba Čačak ostvarili su izvanredne rezultate najavljujući na taj način još jednu uspešnu takmičarsku sezonu.\nU prvoj grupi u kojoj su nastupile devojčice i dečaci uzrasta do četiri godine prvo mesto osvojio je Andrej Kovačević, Miloš Matić je bio drugi, a trogodišnji Janko Popović inače najmlađi takmičar bio je treći.\nDrugu takmičarsku grupu činili dečaci uzrasta od četiri do šest godina i u njoj je najbolji bio Filip Stefanović. Drugo mesto osvojio je Sergej Cvetković dok je treće mesto pripalo Aleksi Dimitrijeviću.\nU trećoj grupi u kojoj su se takmičile devojčice uzrasta do šest godina pobedu je izvojevala Sunčica Sofronijević ispred Lenke Luković i Nine Milovanović.\nDečaci uzrasta do sedam godina takmičili su se u četvrtoj grupi u kojoj je najbolji bio Nikola Vulićević, Stefan Mijailović je bio drugi a bronzu je osvojio Jakov Čikarić.\nU okviru pete takmičarske grupe nastupili su dečaci i devojčice starosti od sedam do devet godina, a prvo mesto je osvoijila Magdalena Čikarić, druga je bila Nina Đukić, dok je treće mesto osvojio Andrej Đukić.\nKatarina Borović je trijumfovala u petoj grupi u kojoj su se takmičile devojčice i dečaci uzrasta od devet do jedanaest godina. Nikola Savić je osvojio drugo mesto, dok je treće pripalo Katarini Marinković.\nU kategoriji najstarijih plivača i plivačica koji su nastupili u sedmoj grupi u kojoj su se takmičila deca uzrasta od 11 do 15 godina Boris Kaličanin je bio najbolji dok je srebro pripalo Đorđu Bojoviću a bronza Nikoli Jovićeviću.\nOsim na državnom prvenstvu u plivanju perajima kako najvljuje Nenad Stojković, predsednik i trener u Ronilačkom klubu Čačak, članove kluba u narednom periodu očekuje klupsko takmičenje, koje bi prema planu trebalo da bude organizovano u maju. Kao i svih prethodnih godina Ronilački klub Čačak će organizovati tradicionalnu ekološku akciju čišćenja korita Zapadne Morave na području Ovčar Banje i dna jezera Medjuvršje.


Press Online :: Vesti dana - politika, skupstina, Srbija, Tadić, vlada, premijer :: Ekskluzivno otkrivamo: Šiptarovog doktora ubicu hapse u Kanadi!\n22. 02. 2010. - Autor: S. VOJINOVIĆ\nEkskluzivno otkrivamo: Šiptarovog doktora ubicu hapse u Kanadi!\nDoktor Miroslav Risović, koji je osumnjičen da je za račun „zemunaca" ubijao pacijente, lociran u Torontu, uskoro bi mogao da bude uhapšen i izručen Srbiji\nNema slike... Fotografija doktora Miroslava Risovića nikada nije objavljena u srpskim medijima\nDoktor Miroslav Risović, koji je osumnjičen da je po nalogu vođe „zemunskog klana" Dušana Spasojevića Šiptara ubijao pacijente u beogradskom Urgentnom centru, lociran je u Kanadi i uskoro bi mogao da bude optužen i izručen Srbiji, saznaje Press! O „slučaju Risović" razgovaralo se, kako nam je potvrđeno, i tokom nedavne zvanične posete ministarke pravde Snežane Malović Kanadi.\nDoktor Risović je iz Srbije pobegao posle ubistva Zorana Đinđića. On je privođen u „Sablji", ali je pušten zbog nedostatka dokaza, što je iskoristio da sa hrvatskim pasošem emigrira u Kanadu. U međuvremenu, prikupljeni su dokazi koji teško terete doktora Risovića, pa bi on uskoro mogao da bude uhapšen.\nIako je Risović dobio kanadsko državljanstvo, on bi mogao da bude izručen našoj zemlji pošto, kao dvojni državljanin, i dalje ima i srpski pasoš.\nDoktora Risovića je kao člana takozvane „bele ekipe zemunskog klana" tokom suđenja za ubistvo premijera Đinđića teško optužio svedok saradnik Dejan Milenković Bagzi. On je rekao da je dr Miroslav Risović bio na stalnoj vezi sa Šiptarom i da je imao zadatak da dokrajči žrtve koje bi preživele sačekuše „zemunskog klana".\n„On je imao zadatak da dokrajči one koje bi preživeli...", rekao je Bagzi u Specijalnom sudu. Bagzi je, takođe, rekao i da je Šiptar svojevremeno, da bi zaštitio Risovića, naredio da se prebije načelnik Urgentnog centra dr Đorđe Bajec.\n„Kada se Risović sukobio sa načelnikom dr Đorđem Bajecom, Dušan je poslao svoje ljude da ga prebiju...", svedočio je Bagzi.\nTakođe, bivši načelnik Kriminalističke policije MUP-a Srbije Mile Novaković svojevremeno je izjavio da je dr Risović bio umešan u ubistvo braće Fiškal iz Požarevca!\n- Voleli su pojedini lekari da se pojave u društvu „najjačih faca" u gradu. Zaneli su se... Risović se pojavio kada su se Fiškali, jedan, pa drugi, u Urgentnom centru borili za život. Šta je kao anesteziolog radio u vreme operacija, ili posle njih, nije tačno utvrđeno. Ali sigurno se zna da je dolazio bez poziva i van svoje smene. Veoma indikativno. Baš kao i njegovo bekstvo... - rekao je Novaković u vreme akcije „Sablja".\nMinistarka Malović bez komentara\nMinistarka pravde Snežana Malović juče nije htela da komentariše naša saznanja.\n- Memorandum o saradnji koji su u Otavi potpisali specijalni tužilac za ratne zločine Vladimir Vukčević i direktor Odeljenja za ratne zločine Ministarstva pravde Kanade Teri Bajtner predstavlja važan korak u saradnji dve zemlje. 8Vidovi saradnje mogu biti različiti, kao što su saslušanje svedoka ili okrivljenih, pribavljanje adresa, dostava dokumentacije i drugih relevantnih informacija - diplomatski nam je odgovorila Malovićka.\nZa učešće u ubistvu braće Fiškal doktora Risovića je na suđenju za ubistvo Đinđića optužio i jedan od optuženih Milomir Kaličanin.\n- Kada je 31. decembra 2000. u Urgentni centar dovezen ranjeni Zoran Živković Fiškal, doktor Risović je u operacionu salu došao van svoje smene. Zoran je umro posle te operacije. Isto se ponovilo 40 dana kasnije, kada je po povratku s pomena rođenom bratu teško ranjen i Dragan Fiškal. I on je umro posle operacije u kojoj je, opet van smene, učestvovao Risović... Risoviću je u oba slučaja Spasojević zapretio da „Fiškali ne smeju da prežive" - izjavio je Kaličanin.\nKanađani ga drže na oku\nDoktor Risović je 2003. u Kanadu ušao sa legalno izdatom iseljeničkom vizom, pa tamošnjim vlastima nije bilo teško da ga pronađu.\n- Risović je jedno vreme bio i pod prismotrom kanadske policije. Upravo tokom razgovora sa kanadskim zvaničnicima dobijeno je dosta informacija da već možemo da pokrenemo istragu - otkriva sagovornik Pressa.\n„Slučaj Šarić" odložio Risovića?!\nU zvaničnu posetu Kanadi, pored ministarke pravde i predstavnika Specijalnog tužilaštva za ratne zločine, trebalo je da ide i specijalni tužilac za organizovani kriminal Miljko Radisavljević.\n- Upravo je tužilac Radisavljević trebalo da u Kanadi razgovara o doktoru Risoviću, ali je on, nažalost, zbog „slučaja Šarić" morao da odustane od puta u Kanadu - dodaje naš izvor iz Ministarstva pravde.


Zatvorena sezona Ledene šume, uživalo 40.000 mališana\nSinoć je u Dunavskom parku u Novom Sadu sa poslednjom smenom klizanja zatvorena šesta po redu manifestacija „Ledena šuma“ koja je održana u periodu od 17. decembra 2021. do 23. januara ove godine.\nKako su saopštili organizatori, uz poštovanje svih epidemioloških mera, tokom 38 dana trajanja „Ledena šuma“ je okupila više od 40.000 klizača, koji su se odlučili da vreme provedu na otvorenom u zabavi i rekreaciji.\n„Kada govorimo o samoj posećenosti manifestaciji, brojka je minimum tri puta veća od broja registrovanih klizača jer su za nas posetioci „Ledene šume“ svi naši sugrađani kao i gosti Novog Sada koji su šetali Dunavskim parkom, sladili se u „Snežnom gradu“ ili samo fotografisali u duhu praznične dekoracije koja je 38 dana krasila srce Novog Sada. U okviru besplatnih programskih sadržaja zastupljeno je i afirmisano 25 novosadskih izvođača koji su se publici predstavili svojim umetničkim, zabavnim i kulturnim sadržajima“, navodi se u saopštenju.\nFoto Gradske info\nU cilju popularizacije klizanja, kao zabavnog zimskog sporta, kroz program saradnje sa predškolskim i školskim ustanovama, više od 4 dece iz Novog Sada i Vojvodine imalo je priliku da u pratnji svojih vaspitača i učitelja dođe na besplatne termine klizanja na otvorenom u toku prve i poslednje nedelje trajanja manifestacije.\nOznakedeca Dunavski park klizanje Ledena šuma Novi Sad


Otvoren sedmi Festival nauke | S servis\nOtvoren sedmi Festival nauke\nU bivšoj Robnoj kući "Kluz" 5. decembra je u društvu sedmoro mladih naučnika - "superheroja nauke", zainteresovanih posetilaca i velikog broja dece svečano otvoren sedmi Festival nauke.\nViše od 550 naučnika iz 52 institucije, zajedno sa gostima iz Švedske, Estonije, Holandije, Francuske i Hrvatske, na četiri lokacije - bivša Robna kuća "Kluz", Galerija Narodne banke Srbije, SKC i prostor bivšeg "Eurosalona", prirediće u naredna četiri dana (do 8. decembra) zanimljive eksperimente, radionice, debate, šou programe i ohrabriti mlade da se bave naukom.\nCeo festival, koji je već stekao zavidnu publiku i izaziva veliko interesovanje mladih, ove godine je u znaku "superheroja", mladih naučnika koji uprkos teškim uslovima u Srbiji, sa mnogo entuzijazma, postižu rezultate i šire svoje znanje.\nOni su: dr Zorana Kurbalija Novičić i dr Vladimir Jovanović (Institut za biološka istraživanja "Siniša Stanković"), Luka Mihajlović (Hemijski fakultet), dr Milovan Šuvakov (Institut za fiziku), Jelena Pajović (Fizički fakultet), dr Oliver Tošković (Laboratorija za eksperimentalnu psihologiju) i Voin Petrović (Institut za nuklearne nauke "Vinča") i biće tu da odgovore na svako pitanje posetilaca.\nU "Kluzu" posetioce očekuju 32 nove, interaktivne postavke: upravljaće mitraljezom pomoću džojstika i meriti temperaturu tela termalnom kamerom, praviće izohipse, peščane dine, jezera, izazvati kišu, otkriti šta se sve krije u jednoj kaplici vode, uz pomoć matematike saznati da li liče na Teslu, Mariju Kiri ili nekog glumca.\nSuperheroji podzemlja povešće zainteresovane u istraživanje nepoznatog i pronalaženje zaboravljenog, uz pomoć virtuelnog studija posetioci će "skoknuti" i do Himalaja ili dna okeana, imaće priliku da rešavaju zagonetke kojima gravitacija zbunjuje ljudsku logiku i da dva metra dugačak DNK spakuju u jedro jedne ćelije.\nKako se pomoću mobilnog telefona upravlja različitim uređajima, kako da lečimo stanovnike planete koji laju, mjauču, grokću i zuje, kako biljke svetle u mraku, kada i kako dobijaju temperaturu, kako svariti ljubav, a ne razboleti se, kako da ruži skinete boju ili napravite najlon, samo su neka od pitanja na koja će odgovoriti mladi naučnici.\nNajmlađi učesnici "Ekspert tinejdžeri" pozivaju svoje vršnjake da im se pridruže u igri, eksperimentisanju i "mućkanju fenomenalnih saznanja".\nU SKC-u biće naučni šou programi: "Dizanje u vazduh sa Milanom i Ivanom", "Šou sa velikim VAU" (Švedska), "Razotkrivanje superheroja" AHHAA teatra (Estonija), "Vodeno čarobnjaštvo" francuskog komunikatora nauke Fabiana, "Molekularno kuvanja" naučnika Hemijskog fakulteta u Beogradu i predstava učenika OŠ "Branislav Nušić" (Beograd) "Njutn je zakon".\nOd tarantula i pitona, preko gasnih eksplozija i eksperimenata sa vatrom preko kulinarskih akrobacija i ukusa sutrašnjice, do čarobnog sveta vode ocekuje publiku u SKC-u.\nItalijanski institut za kulturu u saradnji sa Idealnim muzejom "Leonardo da Vinči" u Vinčiju reliazovaće u Galeriji Narodne banke izložbu poliedara, mašina i izuma izrađenih prema crtežima Da Vinčija, a posebna postavka - "Od betona do kanona" biće posvećena velikom srpskom naučniku Milutinu Milankoviću.\nProgram Festivala nauke obuhvatiće i debate o genetski modifikovanim organizmima, zdravoj ishrani, genetici, robotici, dok je "Eurosalon" namenjen najmlađima.\nU okviru "pametnih igraonica" mališanima će biti pojašnjene osnove nauke kroz jednostane i bezopasne eksperimente. Replike dinosaurusa, život miševa i pacova, tajne Sunčevog sistema, detektivske igrarije okupiraće pažnju najmlađih.\nGeneralni spoznor manifestacije, kompanija NIS pripremila je sa Geološkom i hidrometeorološkom školom "Milutin Milanković" postavku o nafti i uglju, a prijatelj festivala kompanija "Telekom" omogući će zainteresovanima da se nađu u ulozi naučnika ili astronauta.\nJednodnevna festivalska karta za sve lokacije košta 400 dinara i omgućuje ulaz i u Naučni centar Muzeja nauke i tehnike. Oni koji su zainteresovani isključivo za programme u SKC-u i Eurosalonu mogu kupiti ulaznicu po ceni od 300 dinara, dok deca do pet godina ne plaćaju kartu.


RTS :: Vremeplov (20. novembar 2019)\nDruštvo Vremeplov (20. novembar 2019)\nsreda, 20. nov 2019, 07:00 -> 14:56\nSelma Otilija Lovisa Lagerlef je rođena u porodici koja je dala nekoliko generala, duhovnika i visokih švedskih državnih funkcionera. Želeći da upozna stvarni život naroda, nakon završenih studija posvetila se pedagoškom radu. Kao učiteljica je radila desetak godina i iz tog perioda potiče njen prvi roman "Gesta Berling", koji je izazvao veliku pažnju kritike. Švedski kralj, oduševljen njenim delom, dodelio joj je stipendiju koju je Selma iskoristila za putovanje po Evropi i Bliskom istoku. Materijal prikupljen na ovom putovanju pretočila je u romane: "Legenda o Hristu", "Jerusalim", "U Dalarneu", "U Svetoj zemlji"... Napisala je i jedan od najlepših romana dečije književnosti "Saga o Nilsu Holgersonu". Nobelovu nagradu dobila je 1909. godine, kao priznanje njenom pripovedačkom radu, koji je ubraja u red najeminentnijih stvaralaca novije evropske književnosti.


Štrajk pilota Lufthanse ulazi u drugi dan - Aviatica\nŠtrajk pilota Lufthanse ulazi u drugi dan\nSindikat pilota nemačke Lufthanse doneo odluku da proširi štrajk i da sa obustavom rada nastavi i drugog dana.\nDatum / Date: 23.11.2016.\nSindikat pilota Lufthanse Vereinigung Cockpit (VC) nastaviće današnju obustavu rada i sutra 24. novembra.\nŠtrajk koji je počeo danas u minut iza ponoći uzrok je za otkaz 876 letova nemačkog avio-prevoznika među kojima je i 51 let u dugolinijskom (interkontinentalnom) saobraćaju.\nU četvrtak, 24. novembra je otkazano dodatnih 912 letova, uključujući i 82 dugolinijska leta.\nPutnici čiji su letovi otkazani 23. i 24. novembra mogu svoje rezervacije promeniti besplatno. Sva detaljna uputstva se mogu pronaći ovde , na posebnoj stranici posvećenoj aktuelnom poremećaju saobraćaja na sajtu Lufthanse.\nPrema procenama preko 215.000 putnika će imati probleme zbog otkazanih letova u ova dva dana štajka. Letovi ćerki kompanija i partnerskih kompanija iz Lufthansa Grupe (Eurowings, Germanwings, SWISS, Austrian Airlines, Air Dolomiti i Brussels Airlines) nisu obuhvaćeni štrajkom. Letovi iz Lufthansinih čvorišta u Cirihu, Beču i Briselu takođe nisu zahvaćeni štrajkom.\nSindikat zahteva povećanje zarada za 22% u periodu od pet godina, dok uprava kompanije nudi medijaciju kako bi se postiglo kompromisno rešenje.


- Zajedničkim akcijama na regionalnom i globalnom nivou usmerenim na primenu novih tehnologija baziranih na održivom korišćenju resursa i energetskoj efikasnosti, okretanjem ka zelenoj ili cirkularnoj ekonomiji, obezbedićemo brži razvoj i zdraviju životnu sredinu - rekao je Trivan na Konferenciji "Cirkularna ekonomija u Regionu: Povezivanje radi održivosti i rasta" na Bledu.\n- Jedino regionalni pristup ovom izazovu može dati održive rezultate - istakao je.\n- Naši građani razumeju zaštitu životne sredine, i na nama, kao donosiocima odluka jeste da im damo mogućnost izbora. Pre godinu dana smo imali ovakvu situaciju sa plastičnim kesama koja je prihvaćena od strane građana - naglasio je Trivan.\nNa konferencijskom panelu "Cirkularna ekonomija u Regionu: Mogući koraci napred, govorili su i domaćin Konferencije ministar životne sredine i prostornog planiranja Slovenije Simon Zajc, generalni direktor Saveznog ministarstva za održivost i turizam Austrije Kristijan Holzer, i generalni direktor za politike u oblasti životne sredine Slovačke Milan Črenko.


Salihamidžić nasmijao Evropu: “Veselim se, idemo u grad gdje živi moja punica” – Haber.ba\nMinhenski Bayern prošao je možda i najlakše, ocjena je mnogih stručnjaka nakon današnjeg žrijeba četvrtfinala Lige evropskih prvaka.\nBavarci će u dvomeču za plasman u polufinale igrati protiv Seville, koja je u osmini finala priredila iznenađenje i eliminisala Manchester United. Ali, u Bayernu ne žele unaprijed slaviti prolaz u polufinale, prenosi “Faktor“…\n“Nismo slavili što smo izvukli Sevillu, ali ovo je dvoboj u kojem očekujem prolaz. Na Sevillu se ipak gleda kao na slabijeg protivnika kojeg možete dobiti u žrijebu”, kazao je Sven Ulreich, golman Bayerna.\nHasan Salihamidžić, bivši fudbalski A reprezentativac BiH i sportski direktor Bavaraca, imao je poseban razlog za slavlje nakon žrijeba u Nyonu.\n“Moj punac i punica žive u Sevilli pa se jako veselim ovom dvoboju”, nasmijeo je Braco fudbalsku Evropu, dodavši:\n“Bit će zanimljivo, ne igramo protiv lahkog protivnika, morate imati kvalitet za izbaciti Manchester United, a Sevilla je to uspjela.”\nTeme:Bayern Munchen, Hasan Salihamidžić, izdvojeno, Liga prvaka


RTCG - Radio Televizija Crne Gore - Nacionalni javni servis :: Ekonomija :: Bar primjer dobre lokalne uprave\nMARKOVIĆ OCIJENIO 23. 11. 2017. 13:20 >> 13:41 0\nBar primjer dobre lokalne uprave\nU Baru se dobro radi, raspolaže se sa respektabilnim kadrovskim potencijalom, realizuju se razvojni projekti, postoje planovi za razvoj u narednom periodu, ocijenio je predsjednik Vlade, Duško Marković.\nMarković je danas primio opštinsku delegaciju Bara, predsjednika Opštine Bar, Zorana Srzentića, predsjednika Skupštine opštine Radomira Novakovića i glavnog administratora Opštine Zorana Radojičića, povodom sjutrašnjeg Dana opštine i ovom prilikom rukovodstvu i građanima čestitao praznik.\n"Pored opšte ocjene da je u barskoj opštini učinjeno dosta toga što zavređuje poštovanje, ne znači da nema otvorenih pitanja, za koje smo spremni da već u ovoj godini damo odgovore na neke od tih izazova", kazao je Marković.\nOn je iskazao opredijeljenost da se u okviru Kapitalnog budžeteta za narednu godinu podrže razvojni projekti od temeljne važnosti.\n"Bar sa svojim potencijalima značajan je za sveukupni razvoj Crne Gore i u kooperativnosti Vlade i Opštine treba kontinuirano raditi na unapređenju uslova za život građana i otvaranje razvojnih perspektiva", dodao je Marković.\nSrzentić je kazao da je u Baru stvorena atmosfera optimizma i pozitivne energije, te da su u pojedinim oblastima postignuti ohrabrujući rezultati.\n"U prvih devet mjeseci ove godine Bar je posjetilo 17 odsto više turista nego u istom periodu prošle godine, a za 16 procenata ostvareno je više noćenja u odnosu na isti period lani. U tekućoj godini realizovane su investicije u vrijednosti od 7.350. 000 eura, na prigradskom i seoskom području asfaltirano je preko 20.000 metara kvadratnih površine", kazao je Srzentić.\nSrzentić je naglasio da se razvojna opredjeljenja Bara, pored turizma kao straške grane, vidi i u proizvodnji organske hrane i valorizaciji turističkih potencijala Skadarskog jezera.\nMarković je rukovodstvo Bara upoznao sa ohrabrujućim rezultatima implementacije Vladinih politika.\n"Postignuto je puno povjerenje međunarodnih finansijskih institucija. Uspostavljena je afirmativna saradnja sa Međunarodnim monetarnim fondom i Svjetskom bankom, popravljen kreditni rejting, unaprijeđen je poslovni ambijent. Ozbiljni investitori gotovo svakodnevno se interesuju za ulaganja u Crnu Goru. Kada se sumiraju rezultati ovogodišnje turističke sezone, imamo realne osnove da kraj godine dočekamo zadovoljni učinjenim. Stvorili smo uslove da našu ekonomiju unaprijedimo i kvalitet života u Crnoj Gori podignemo na veći nivo", poručio je Marković.\nDuško Marković Bar\nMarković: Punjenje budžeta stabilno\nMarković zadovoljan, ministri da daju gas\nMarković u parlamentu 24. oktobra


Raste podrška građana za članstvo Crne Gore u EU | onogošt.me\nRaste podrška građana za članstvo Crne Gore u EU\nČlanstvo Crne Gore u Evropskoj uniji (EU) podržava skoro 75 odsto građana, što je veliki porast u odnosu na decembar 2019. godine kada je taj procenat iznosio oko 66 odsto, pokazalo je istraživanje koje je za potrebe Delegacije Eu u Podgorici uradila agencija De Fakto.\nIstraživanje je pokazalo da 77,6% crnogorskih građana ima pozitivan stav o Evropskoj uniji (u odnosu na 66,1% u decembru 2019.) a smanjuje se broj onijh koji imaju negativan stav, 17,7% u decembru 2020 (u odnosu na 24,3% u decembru 2019.).\nSkoro 75% građana podržava članstvo u Evropskoj uniji dok je 22, 3% protiv što je veliki porast u odnosu na decembar 2019. godine kada je članstvo podržavalo oko 66% građana, dok je 23% bilo protiv. Istraživanje pokazuje da bi, ukoliko bi sada bio raspisan referendum, čak 85,7% izašlih glasalo za članstvo Crne Gore u Evropskoj uniji.\nPreko polovine građana zna za podršku koju je Evropska unija uputila Crnoj Gori u borbi sa virusom COVID-19. Skoro polovina građana, njih 48,6%, smatra da je Evropska unija pokazala najviše solidarnosti sa Crnom Gorom u borbi protiv epidemije.\nDa je odgovor Evropske unije na epidemiju koronavirusa u Crnoj Gori bio brz i dovoljan smatra 64,8% ispitanih. Građani Uniju prepoznaju kao najvećeg stranog donatora Crnoj Gori ali i kao zajednicu sa kojom Crna Gora treba da ima najjače političke, ekonomske i trgovačke veze.\nGrađani kao najveću prepreku članstvu Crne Gore u Evropskoj uniji vide široko rasprostranjenu korupciju, ekonomsku situaciju u zemlji i široko rasprostranjen organizovani kriminal. Većina ispitanika smatra da članstvo Crne Gore u Evropskoj uniji ne može nanijeti štetu državnim interesima, a njih preko 50% smatra da će članstvo donijeti mnogo više koristi nego štete.\nDa će Crna Gora ispuniti kriterijume za članstvo u uniji do 2025. godine vjeruje 43,2% ispitanika, dok njih 31, 2% ne zna odgovor na to pitanje a 13,2% vjeruje da Crna Gora ne može ispuniti postavljene kriterijume.\nCrnogorski građani većinski smatraju da su dobro informisani o Evropskoj uniji, njenim politikama i institucijama kao i o samom procesu pristupanja. Takođe raste i poznavanje fondova koji su Crnoj Gori na raspolaganju tokom procesa pristupanja.\nDeFacto Consultancy je istraživanje uradila na reprezentativnom uzorku od 1006 ispitanika u periodu između 15. novembra i 11. decembra protekle godine.


Putin: “Novo rusko oružje biće bez premca u svijetu” – Haber.ba\nPutin: “Novo rusko oružje biće bez premca u svijetu”\nRuski predsjednik Vladimir Putin rekao je danas da će Rusija poručiti novo oružje kakvom, neće biti ravnog nigdje u svijetu, prenosi “AP”.\nAmerička agencija navodi da je ruski predsjednik na sastanku sa visokim vojnim oficirima i policijskim zvaničnicima, rekao da “Rusija ne prijeti nikome i strogo se pridržava svojih obaveza u oblasti međunarodne bezbjednosti i kontrole naoružanja”.\nIstovremeno, ruski predsjednik je najavio da će ruski arsenali biti modernizovani kako bi se obezbijedila zaštita od bilo kakvih potencijalnih pretnji.\nPutin je to rekao istog dana kada je NATO u Norveškoj počeo najveće vojne vježbe od završetka Hladnog rata, sa oko 55.000 pripadnika vojnih snaga, primjećuje “AP”.\nAmerička agencija napominje da je Putinova najava usledila nakon što je američki predsjednik Donald Tramp saopštio da namjerava da isključi SAD iz sporazuma o kontroli nuklearnog naoružanja iz 1987. zbog, kako je naveo, ruskih kršenja pakta.\nPortparol Kremlja Dmitrij Peskov rekao je da je Putin danas sa stalnim članovima nacionalnog Savjeta bezbjednosti razgovarao o pitanjima strateške stabilnosti u svjetlu planova SAD o povlačenju iz Sporazuma o nuklearnim snagama srednjem dometa (INF), prenosi “Tanjug”.\n“Razmijenjena su mišljenja o strateškim bezbjednosnim pitanjima, posebno s obzirom na planove SAD o povlačenju iz Sporazuma INF, kao i o drugim aspektima rusko-američkih odnosa”, rekao je Peskov.\nTeme:najbolje na svijetu, oružje, Rusija, Vladimir Putin


Obaveštenje o radu naplatne stanice „Takovo“ - JP "Putevi Srbije"\nJP „Putevi Srbije“ obaveštava javnost da će dana 12.11.2020. godine, naplatna stanica „Takovo“ funkcionisati u ručnom režimu rada u periodu od 12:00-16:00 časova.\nSistem naplate putarine biće isključen sa napajanja električnom energijom kako bi mogla da se izvede neophodna tehnička intervencija.\nU navedenom periodu neće se moći vršiti naplata putem platnih kartica. Molimo korisnike manuelne naplate da pripreme gotovinu kao sredstvo za plaćanje putarine. Za korisnike ENP-a, biće popunjavana "Potvrda o nenaplaćenoj putarini putem uređaja za ENP", radi naknadne naplate.


Pred Srbijom dosta posla da izađe iz "smeća" - Bizlife.rs\nPred Srbijom dosta posla da izađe iz „smeća“\n20:52 Beograd, 15/01/2019\nSrbija trenutno ima investicioni rejting BB, a da bi dobila prelaznu ocenu BBB- ostalo je da preskoči još rejting BB+, poslednji koji se računa kao neinvesticioni ili „smeće“ (junk) kako ga još zovu.\nAgencija za ocenu kreditnog rejtinga Fič rejtings je decembra 2017. Srbiji povećala kreditni rejting na nivo BB sa nivoa BB-, uz stabilne izglede za dalje unapređenje. Isti nivo kreditnog rejtinga Fič je našoj zemlji potvrdio novembra prošle godine. Srbija je uz to, što nije zanemarljivo, dobila i ocenu da ima pozitivnih izgleda za dalje napredovanje.\nSituacija deluje mnogo bolje nego pre četiri godine, kada je januara 2015. Srbija imala rejting BB minus i to sa negativnim izgledima, ali da li je realno očekivati ulazak na listu zemalja koje imaju investicioni rejting već naredne godine, teško je reći.\nProfesor Ekonomskog fakulteta u Beogradu Dejan Šoškić kaže za Danas da kreditni rejting BBB nije lako dostižan, te da zemlje koje dosegnu taj nivo kreditnog rejtinga smatraju se da su ušle u grupu zemalja tzv. investicionog ranga.\n„Po pravilu, to su dobro uređene zemlje sa jakim institucijama, vladavinom prava, fiskalno i finansijski stabilne i sa relativno dinamičnom i konkurentnom privredom. Mislim da Srbiji još puno toga nedostaje u navedenim domenima da bi mogla realno da očekuje popravljanje svog kreditnog rejtinga do BBB nivoa u kratkom roku“, ističe Šoškić.\nNa neke od tih nedostataka, napominje Šoškić, već godinama nam ukazuje i Evropska unija, a to su vrlo slabe institucije i odsustvo pravne države i vladavine prava.\nKonsultant za strana ulaganja Milan Kovačević kaže za Danas da ima dosta pozitivnih parametara koji su uticali na popravljanje kreditnog rejtinga Srbiji, ali i nekih koje smo „naduvali“. Imamo primer javnog duga koji je isti kao što je bio. Raste BDP, samim tim se smanjuje učešće javnog duga u njemu, ali ne zato što se dug smanjuje, ističe Kovačević.\nOn kaže da je, prema procenama Svetske banke, privredni rast Srbije u 2018. bio 3,5 odsto BDP, dok je prema našim procenama 4,4 odsto. Ako se uzme u obzir da i naši, kako kaže Kovačević, za ovu godinu predviđaju rast od 3,5 odsto, manji nego što je bio prethodne, onda i tu može da se očekuje neko smanjenje.\n„Neprijatno može da bude i to što mi imamo zastoj u trgovini sa Kosovom i ako se to nastavi izgubićemo i tu jedan odsto. Zato nije zahvalno predviđati šta će biti, pogotovo kada se radi o investicionom rejtingu, jer postoji više agencija koje to ocenjuju i može da se desi da i one to procene drugačije“, ističe Kovačević.\nkredit kovacevic Srbija rejting soskic FIC REJTING


14.11.2016 u 18:00\n„Žaba čita novine” i na markama\nU skladu sa idejom da marke ne bi trebalo da služe samo za albume kolekcionara, već da imaju i obrazovnu, tj. vaspitnu funkciju, „Pošta Srbije” je za motiv ovogodišnjeg izdanja „Dečija marka” odabrala pesmu Jovana Jovanovića Zmaja „Žaba čita novine”. Autor likovnog rešenja izdanja sa četiri marke nominale po 23 dinara je Miroslav Nikolić, kreator maraka „Pošte Srbije”. Na lep i dopadljiv način ilustrovao je jednu od najpoznatijih Zmajevih pesama. U tiražu od 25.000 serija, tehnikom višebojnog ofseta, marke je štampao beogradski Zavod za izradu novčanica i kovanog novca. Marke se u tabacima od po 16 maraka mogu naći na šalterima pošta, a izdanje prate i dva koverta, takođe sa ilustrovanim motivima iz ove poznate pesme za decu. Jovan Jovanović Zmaj (1833–1904) bio je liričar srpskog\n10.10.2016 u 19:03\nFilatelija: Šest decenija zajedničkog izdanja „Evropa”\nOve godine obeležava se šest decenija od objavljivanja prve poštanske marke sa temom „Evropa”. Tim povodom, „Pošta Srbije” u opticaj danas pušta prigodno izdanje „Dan marke – 60 godina emisije ’Evropa’”, sa dve marke nominalnih vrednosti 23 i 70 dinara. Kao motivi izabrana su dva naša ranija izdanja iste emisije. Tako se na marki nominale 23 dinara našlo prvo naše izdanje „Evropa CEPT” iz 1969. godine, nacrt Andreje Milenkovića, a motiv na marki nominale 70 dinara je izdanje iz 1978. godine, sa temom „Spomenici – Golubac, srednjovekovni grad na Dunavu”, istog autora. Današnja izdanja grafički je obradio Jakša Vlahović, kreator maraka „Pošte Srbije”. Marke su štampane tehnikom višebojnog ofseta, u šalterskim tabacima od po 25 komada, u tiražu od 25.000. Ovo izdanje štampano je u


SDP predao rezoluciju o stabilizaciji političkih prilika: Povjerenje u rad Vlade nikad nije bilo niže :: Politika\n23.09.2021. 13:18 ➔ 13:42\nKako je na pres konferenciji saopštio Bojan Zeković rezoluciju su juče predali Skupštini.\n"SDP je tri puta ukazivala na potrebu otvaranja dijaloga. Konjević se pisano obraćao tražeći da se otvori dijalog. Juče smo predali rezoluciju koja ima za cilj da duboku političku krizu vratimo u insticucionalne okvire i nađemo rješenje. Vlada je loša da imamo priznanje od samog premijera da je treba mijenjati. Imamo snažan pad investicija, rast cijena…unutar vlasti ne postoji svijest otvaranja dijaloga", kaže Zeković.\nPosljednji događaji, kako kaže, pokazuju da je taj dijalog potrebno otvoriti i zbog toga treći put na njemu insistiraju.\n"Kako bi izašli iz ove krize, dogovorili izbor nosilaca funkcija, odblokirali rad parlamenta... Uslov za dijalog što se nas tiče ne postoji. Neophodno je razgovarati sa opozicijom", dodaje Zeković.\nOn kaže i da nakon godinu lošeg iskustva ne može se naći nijedna afirmativna izjava o radu Vlade.\n"Čak i premijer misli da je treba rekonstruisati. Povjerenje u rad Vlade nikad nije bilo niže, nema istraživanja koje pokazuje da su građani zadovoljni radom ove Vlade", ističe Zeković.\nIvan Vujović pojašnjava da svi zvaničnici EU pozivaju na široki međupartijski dijalog.\n"Prošlo je godinu tog dijaloga nema, nažalost među konstituentima vlasti vlada jedna prizemna politička trgovina. Jedan model koji je loš žele da zamijene još gorim. Naša ponuda je široka, mi primjerom pokazujemo da imamo isti pristup i kada smo bili na vlasti i kada smo opozicija", kaže Vujović.\npotpuno bespotrebno u ovoj i ovakvoj situaciji\nSDP zbori pravo\nSDP nema dijaloga izmedju vlasti i pozicije koji je neophodan da biste rješavali probleme za narod jer narod vas je za to izabrao a ne da se borba vodi ko ce bolju fotelju ugrabiti! Unaprijediti Obrazovanje a ne ići unazad u srednji vijek,ljude obične radnike više poštovati jer rade da se prehrane!


Afera Gardijan: Urednici evropskih listova pisali Kameronu\nUrednici uticajnih listova sa severa Evrope upitili su protestno pismo britantskom premijeru Dejvidu Kameronu zbog odnosa njegove vlade prema listu Gardijan.\nPritvaranje i krivična istraga partnera novinara lista Gardijan koji je pisao o programima nadzora i špijuniranja, mogu ugroziti slobodu medija širom sveta, naveli su urednici u pismu.\nU otvorenom pismu Dejvidu Kameronu urednici danskog Politikena, švedskog Dagens Nihetera, norveškog Aftenpostena i finskog Helsingin sanomata, navode da se pritvaranje Davida Mirande, partnera novinara Glena Grinvlada, svodi na maltretiranje.\nNa sajtu Gardijan navodi da su urednici tih listova poručili da "događaji u Velikoj Britaniji u poslednjih nekoliko nedelja izazivaju veliku bojazan" i pozivaju britanskog premijera da vrati svoju vladu "među vodeće zastupnike slobode medija".\nMirandu je prošle nedelje britanska policija na aerodromu Hitrou zadržala devet sati dok je presedao iz Berlina za Brazil. Grinvald je objavio niz tekstova o američkoj Nacionalnoj bezbednosnoj službi na osnovu podataka koje je dostavio bivši saradnik te službe Edvard Snouden.\nUrednici Politikena, Dagens Nihetaa, Aftenpostena i Helsingin sanomata ocenili su da je kjučno da vlasti i obaveštajne službe budu odgovorne.\n"Iznenađeni smo nedavnim delovanjem zvaničnika vaše vlade protiv naših kolega u Gardijanu i duboko smo zabrinuti da stameni zastupnik demokratije i slobodne debate poput Velike Britanije koristi antiterorističke zakone za legalizaciju nečega što se svodi na maltretiranje lista i pojedinaca povezanih s njim", navodi se u pismu.\nBritanska vlada je ove nedelje, prema rečima urednika Gardijana Alena Rasbridžera, primorala redakciju da uništi materijal koji je tom londonskom dnevniku dostavio Snouden.


Vijeće ministara ne raspravlja o novcu MMF-a, Centralna Banka čeka njihovu odluku\nVijeće ministara BiH, 16. april 2020.\nVijeće ministara Bosne i Hercegovine na sjednici u četvrtak (21.maja) neće razmatrati posebnu Odluku o raspodjeli sredstava od kredita Međunarodnog monetarnog fonda (MMF), izjavio je predsjedavajući Zoran Tegeltija.\nU pisanoj izjavi za Radio Slobodna Evropa (RSE) sa navodi i da je Vijeće ministara BiH „završio sve što je potrebno u vezi s tim“.\nČlan Predsjedništva BiH i predsjednik Saveza nezavisnih socijaldemokrata (SNSD) Milorad Dodik, pozvao je u srijedu (20. maja), u Istočnom Sarajevu, Centralnu banku Bosne i Hercegovine da raspodijeli novac od MMF-a.\nGuverner Centralne banke BiH Senad Softić rekao je za RSE da je novac od kredita MMF-a za brzu pomoć BiH u borbi protiv pandemije COVID-19 na računu Ministarstva finansija i trezora BiH, ali da Centralna banka kao fiskalni agent ne može dati zeleno svjetlo za raspodjelu dok ne dobije posebnu odluku o raspodjeli sredstava između entiteta koju Vijeće ministara BiH po njihovom zaključku treba da proslijedi Centralnoj banci.\n''Vijeće ministara je na sjednici 23. aprila usvojilo zaključak kojim daje ovlaštenje ministru finansija i trezora Vjekoslavu Bevandi da potpiše promisornu notu i dostavi je Centralnoj banci. Mi smo tu promisornu notu dobili. Međutim, u tom zaključku u stavu 2 član 2 je navedeno da će Centralna banka izvršiti raspodjelu na osnovu posebne odluke Vijeća ministara o raspodjeli sredstava. Prema tome, sami su naveli ovo pravilo koje nije postojalo u ranijim slučajevima i mi sad čekamo tu posebnu odluku,'' objašnjava guverner Senad Softić.\nPrema njegovim riječima, postupanjem bez te odluke, Centralna banka BiH bi došla u situaciju da krši donesenu Odluku Vijeća ministara od 23. aprila, kao i druge propise koji definiraju ulogu i obaveze Centralne banke kao fiskalnog agenta BiH.\nKreditna sredstva u izbosu od 333 miliona eura MMF je odobrio Bosni i Hercegovini u okviru paketa brze pomoći za borbu protiv pandemije Covid 19.\nMeđutim, već mjesec sredstva stoje na računu, jer Vijdeće ministara nije usvojilo Odluku o raspodjeli sredstava između entiteta i Brčko distrikta.\nMMF uplatio BiH 330 miliona eura, čeka se da Vijeće ministara potpiše mjenicu\nU zvaničnom saopštenju sa sjednice Vijeća ministara BiH održane 24. aprila navodi se da je Ministarstvo finansija i trezora zaduženo da promisornu notu dostavi Centralnoj banci Bosne i Hercegovine, a sredstva koja budu povučena na temelju toga bit će raspoređena posebnom odlukom Vijeća ministara BiH, u skladu s potpisanim Pismom namjere.\nU saopštenju je navedeno i da Vijeće ministara BiH nije donijelo odluku o povlačenju sredstava Instrumenta za brzo financiranje (RFI) od MMF-a, s ciljem finansiranja povećanih potreba zdravstvenog sektora i mjera ekonomske stabilizacije, jer za odluku nisu glasali ministrica vanjskih poslova, ministar sigurnosti, ministar obrane i zamjenik ministra za ljudska prava i izbjeglice BiH.


Edinburg: Sećanje na srpske dečake 100 godina posle zbega - 04.06.2016, Sputnik Srbija\nSto godina otkako je škola u Edinburgu pružila utočište grupi srpskih dečaka koji su pobegli od strahota Prvog svetskog rata, njihovi potomci će u ponedeljak... 04.06.2016, Sputnik Srbija\nVelika britanija je pokazala koliko pomaze Srbima ovih zadnjih 25 godina.\nvesti, srbija, crna gora, velika britanija, albanija, škotska, ognjen pribičević, denis kif, prvi svetski rat\n© Wikipedia / TilmandrallePanorama Edinburga.\nU grupi od 27 mladih Srba koji su primljeni u školu „Džordž Heriot“ 1916. godine bilo je i dečaka koji su u to vreme imali samo 12 godina, a tamo su dospeli nakon hrabrog bekstva iz Srbije koja je pala u ruke Nemačkoj i njenim saveznicima.\n11 Novembar 2015, 14:45\nOni su bili među srećnicima koji su preživeli beg preko planina Albanije i Crne Gore te zime, tokom koje je 8.000 dečaka izgubilo život, što od zime, gladi i bolesti, što od albanskih metaka.\nMeđutim, par godina posle strašnih nedaća, životi srpskih dečaka u Škotskoj su se iz korena promenili pošto im je Škotska, pre svega škola „Džordž Heriot“, dala drugu šansu da izgrade svoje živote.\nIstoričarka Luiz Miler, koja je istraživala temu „srpskih dečaka“, kaže da su oni preživeli nezamislive strahote i da su jedva znali po koju reč na engleskom jeziku, ali da su im škola i stanovnici Edinburga velikodušno pružili ruku tokom ratnih godina.\n„Ti dečaci, koji nikada ranije nisu igrali ragbi, prihvatili su tu igru i pokazali izuzetan i neočekivani talenat“, kaže Miler.\nMnogi od „srpskih dečaka“ ostvarili su uspešne karijere i živeli zdravim i srećnim životom, a do samog kraja su održavali veze sa Škotskom i školom „Džordž Heriot“.\nU ponedeljak će se ambasador Srbije u Velikoj Britaniji Ognjen Pribićević i britanski ambasador u Srbiji Denis Kif pridružiti grupi od 17 potomaka „srpskih dečaka“ u Edinburgu, navodi Bi-Bi-Si.\nOni će, u znak sećanja na svoje pretke, posetiti školu i terene za ragbi, a sa istoričarkom Luiz Miler će razgovarati o iskustvu „srpskih dečaka“ u Edinburgu i o životu kojim su živeli po povratku kući.\n5 Jun 2016, 00:28


Talibanski ministar spoljnih poslova Amir Kan Mutak zatražio je pismeno od generalnog sekretara Ujedinjenih nacija Antonija Gutereša da se njihov predstavnik pojavi u Njujorku.\nMutaki je zamolio da Šahin govori tokom godišnje Generalne skupštine Ujedinjenih nacija, koja se završava u ponedeljak 27. septembra.\nPortparol Gutereša Fahran Hak potvrdio je da je Mutaki poslao pismo, a Rojters dodaje da ovim potezom počinje "obračun" talibana sa Gulamom Isačajem, ambasadorom svrgnute vlade Avganistana.\nHak je rekao da su rivalski zahtevi za mesto Avganistana u Ujedinjenim nacijama poslati telu sačinjenom od devet članova, među kojima su predstavnici SAD, Kine i Rusije.\nMeđutim, to telo se neće sastati pre ponedeljka, tako da je pod znakom pitanja da li će talibani uopšte stići da se obrate svetskim liderima.\nUkoliko UN eventualno prihvati da se talibanski ambasador obrati to bi bio značajan korak islamističke grupe ka međunarodnom priznanju, čime bi se možda "otključala" neophodna sredstva za urušenu avganistansku ekonomiju.\nGutereš je rekao da je želja talibana za međunarodnim priznanjem jedina poluga koju druge zemlje mogu da iskoriste da ih pritisnu da sastave inkluzivnu vladu, da poštuju ljudska prava, posebno žena.\nInače, u pismu talibani navode i da je misija Isačaja "završena i da više ne predstavlja Avganistan", dodao Hak.\nDok se ne donese drugačija odluka, Isačaj, međutim, ostaje predstavnik ambasad, tako bar kažu pravila Generalne skupštine.\nZasad je on na rasporedu da se obrati poslednjeg dana sastanaka 27. septembra.\nTalibani traže da se žensko zdravstveno osoblje da se vrati na posao


Tribina o nasilju nad ženama - Grad Prokuplje\n„Borba protiv nasilja nad ženama“, tema je tribine koja je danas održana u Centru za socijalni rad u Prokuplju, u okviru kampanje „16 dana aktivizma“ i realizacije Romakted programa.\nStručni radnici Centra za socijalni rad, pedagog Aleksandra Stojanović i psiholog Srđan Anđelković, upoznali su prisutne sa pojmom „nasilje u porodici“ i ovlašćenjima koje ova ustanova ima u slučaju prijave nasilja.\n-Danas se otvorenije govori o ovoj temi, sa ciljem da se žene osnaže i prijave nasilje. U tom slučaju, Centar za socijalni rad preduzima prve korake da zaštiti žrtvu nasilja. To znači da će radnik saslušati žrtvu, proceniti rizik i obezbediti privremeni smeštaj. Takođe, ova ustanova je ovlašćena i da ekonomski i socijalno osnaži ženu koja je pretrpela nasilje u porodici, ali i da slučaj prijavi nadležnim organima, kazala je pedagog Aleksandra Stojanović.\n-Povezanost Centra za socijalni rad, policije i tužilaštva je od velikog značaja u borbi protiv nasilja u porodici, tako da se na mesečnom nivou, po potrebi, organizuju sastanci predstavnika ovih ustanova. Zakon o sprečavanju nasilja u porodici, omogućuje policiji preveniranje nasilja. To znači da će, ukoliko postoje pretnje, sumnje, nagoveštaji da će se desiti nasilje, policija izreći mere kao što su zabrana komunikacije, iseljenje iz stana, kako bi se sprečila eventualna mogućnost da dođe do nasilja. Usvajanjem novih zakona, država je najozbiljnije pristupila sprečavanju nasilja u porodici, ali je na svakom pojedincu da prepozna nasilje, prijavi i doprinese da ne dođe do tragičnog ishoda, istakao je psiholog Srđan Anđelković.\nOd početka godine, u Srbiji je ubijeno 28 žena, a u 15 slučajeva ubistava nije bilo ranijih prijava nasilja u porodici.


Aplikaciju obaviti samo u zoni grožđa izbjegavajući najtopliji dio dana. Ovo je posljednja redovita preporuka za zaštitu vinograda.\nVinogradare upozoravamo da je opasnost od pojave pepelnice na bobicama grožđa još vrlo velika. Vremenski uvijeti čije je glavo obilježje visoka temperature zraka i povišena vlaga zraka pogoduje njezinom razvoju stoga redovito kontrolirati zdravstveno stanje loze, a veću pozornost usmjeriti na zonu grožđa. Za suzbijanje pepelnice preporučujemo Crystal KS, Postalon 90 SC, Talendo EC, Domark 40 ME, Vivando SC, Mystic EC, Stroby DF i dr. Ukoliko se primijete simptomi pepelnice tada ..\nUtorak, 05 Srpanj 2011 05:02\nU političkom talk showu „Županijskih 60" na Z1 televiziji gostovao je zamjenik gradonačelnika Grada Sv. Ivana Zeline Filip Ćurko,dipl.oec. Razgovaralo se o gospodarskom razvoju grada, turističkim potencijalima, manifestacijama, a posebna tema bila je mladi u politici.


Mirković: Velika pobeda Zvezde nad Liverpulom\nFoto: N.N. | Mirković: Velika pobeda Zvezde nad Liverpulom\nTanjug 09.11.2018 11:57\nBEOGRAD - Trener fudbalera Partizana Zoran Mirković kaže da su crno-beli dodatno motivisani protiv Radnika zbog jedinog poraza u dosadašnjem toku Superlige.\n"Jedini meč u Superligi izgubili smo u Surdulici i zato su nam dužni. Očekuje nas težak zadatak, Radnik je organizovana ekipa i pretpostavljam da će biti defanzivniji. Imaju dobar tim, sa mladim reprezentativcem Zlatanovićem, moramo da uđemo maksimalno skocentrisani i odlučni da pobedimo", rekao je Mirković na konferenciji za medije u Sportskom centru Teleoptik.\nProšlog vikenda Partizan je protiv Vojvodine (2:0) prekinuo seriju od tri uzatopna remija, pa Mirković ističe da je situacija sada znatno povoljnija.\n"Može se reći da se lakše diše. Jedino nas pobede održavaju u trci, svaki drugi ishod protiv Radnika bio bi katastrofalan", dodaje Mirković.\nKrilni fudbaler Goran Zakarić je povređen i neće biti u sastavu, ali je u konkurenciji za tim oporavljeni Zoran Tošić, dok Mirković nije želeo da otkriva da li će nastupiti Aleksandar Šćekić, koji je imao operaciju nosa i u slučaju da izađe na teren nosiće masku na licu.\n"Videćemo oko Šćekića, da ne otkrivam sad. Kad imate pomagalo tog tipa uvek smeta, neću da kažem da je hendikep, ali se slabije vidi. Ja nisam mogao da igram sa maskom, iako je to bilo drugo vreme, tada su bile univerzalne, a ove se rade po otisku".\nTrener Partizana prokomentarisao je i trijumf najvećeg rivala Crvene zvezde protiv Liverpula (2:0) u Ligi šampiona.\n"Velika pobeda Zvezde. Podsetio bih kako smo skloni da brzo menjamo mišljenje o svemu. Imali smo situaciju od pre samo neliko nedelja, posle utakmica u Liverpulu i Parizu, tada se pričala druga priča... Veliki uspeh Zvezde, sigurno da cela naša liga dobija na težini sa tim", zaključuje popularni Bata.\nUtakmica 16. kola Superlige Partizan - Radnik igra se sutra od 13 sati na stadionu u Humskoj.\nZoran Mirković Partizana


Danas isplata julskih penzija i jednokratne pomoći penzionerima – Radio Feral\n05/08/2021 05/08/2021 Mirsad Zulic\t0 Comments\nPenzioneri u Federaciji BiH danas će, uz julsku penziju, dobiti i jednokratnu pomoć.\nFederalni zavod za penzijsko-invalidsko osiguranje osigurao je 233 miliona KM za isplatu penzija i jednokratne pomoći za 425.962 penzionera.\nFinansijsku podršku, koja je od 100 do 120 KM, ovisno o visini penzije, dobit će 363.310 korisnika. Naime, korisnici koji primaju penziju od Federalnog zavoda PIO, a imaju prebivalište u inozemstvu neće dobiti jednokratni novčani iznos penzije kao podršku penzionerima u FBiH. Po 120 KM jednokratne finansijske pomoći dobit će korisnici čije penzije iznose do 478 KM (zagarantirane), a iznos od 100 KM korisnici penzija iznad ovog iznosa.\nNajniža penzija u Federaciji iznosi 382 KM, zagarantirana je 478 KM a najviša 2.174 KM. Minimalnu penziju prima skoro 175.000 penzionera, zajamčenu skoro 20.000, a maksimalnu 486 penzionera.\nViše od 30.000 osoba prima penziju između 100 i 382 KM, a treba istaći da više od 26.000 osoba prima do 50 KM penzije.\nS druge strane, ako više članova ostvaruje pravo na porodičnu penziju, onda se jednokratni novčani iznos penzije dijeli s brojem članova. Naprimjer, ukoliko postoje dva člana da ostvaruju pravo, svaki od članova će dobiti po 50 ili 60 KM, ovisno o tome u koju kategoriju spada.\n← Servisne informacije za četvrtak, 05.avgust 2021.godine\nSnažno nevrijeme jutros pogodilo Banja Luku →


Press Online :: Umetnost :: Otvorena likovna kolonija "Mina Vukomanović Karadžić" / print=true\nLikovna kolonija "Mina Vukomanović Karadžić" koja se organizuje svake godine u Savincu kod Takova, otvorena je danas u Gornjem Milanovcu izložbom radova nastalih na manifestaciji organizovanoj 2014. godine.\nLikovna kolonija posvećena slikarki Mini Karadžić, organizovana je 22. put u Savincu kod Takova, gde je pre 122 godine kćerka reformatora srpskog jezika Vuka Karadžića sahranjena u porodičnu grobnicu Vukomanović. Istoričar umetnosti Radoš Gačić rekao je da je na 21. likovnoj koloniji učestvovalo oko 170 slikara iz Srbije i inostranstva, koji su uradili 320 umetnickih dela s motivima iz prošlosti takovskog kraja.\n"To je ogroman umetnički kapital, jer se ti radovi danas nalaze u institucijama kulture rudničko-takovskog kraja", rekao je Gačić i najavio da će izložbe tih umetničkih dela biti organizovane u naredne tri godine u gradovima Srbije. Ove godine na likovnoj koloniji ucestvuje osam umetnika iz Srbije i Republike Srpske, a tema je 200. godišnjica od početka Drugog srpskog ustanka.\nUčesnici kolonije rade na Savincu, gde je na Cveti 1815. Milos Obrenović pozvao narod u borbu za slobodu, čime je označen početak stvaranja srpske države.


Opštinski štab: Distanca od dva metra između ljudi, četiri kvadratna metra po osobi - Portal Moj Bečej - Bečejske opštine iz ugla građana!\nOgraničava se okupljanje građana na javnim, otvorenim i zatvorenim prostorima tako da distanca između lica mora biti najmanje dva metra, kao i da na površini od četiri metra kvadratna ne može biti više od jednog lica, a ispred objekta naznačiti ukupan broj lica koja mogu istovremeno boraviti unutar prostora, navodi se u zaključku sa druge sednice Opštinskog štaba za vanredne situacije.\nLica koja zbog radne obaveze i načina organizacije rada objektivno ne mogu primeniti ovu meru izuzimaju se od ograničenja iz tačke 1. ovog zaključka.\nOdeljenju za Urbanizam, građevinarstvo, komunalne poslove, saobraćaj i inspekcijski nadzor Opštinske uprave opštine Bečej nalaže se mera pojačanog nadzora nad svim objektima zatvorenog tipa, u skladu sa tačkama 1. ovog zaključka.\nNalaže se načelniku Opštinske uprave da omogući angažovanje drugih zaposlenih u Opštinskoj upravi opštine Bečej na poslovima inspekcijskog nadzora, a u skladu sa Zakonom o inspekcijskom nadzoru.\nPodsetimo, od danas je u celoj Srbiji na snazi policijski čas, odnosno, zabranjeno je kretanje građana od 20 do 5 sati. Takođe, građani stariji od 65 godina ne smeju da napuštaju svoje domove, to važi u gradovina, dok je u selima ta starosna granica pomerena na 70.\nOznake: Korona virusOpština BečejOpštinski štabVanredna situacija


Jedenje u kasnim satima uveče može negativn oda se odrazi na našu kožu\nSvaka dijeta na svoj način slabi organizam. Zbog toga može doći do gubitka energije, problema sa osipom, gubitkom kose, ali i pogoršanja hroničnih bolesti\nOvaj napitak obiluje vitaminimina i veoma povoljno deluje na ceo organizam\nBez njega telo propada: Nakon 40-te ovaj vitamin je organizmu preko potreban!\nOvaj vitamin je nepavedno zapostavljen u ishrani\nOvih 5 delova namirnica svi bacamo: A u njima se krije pravo blago zdravlja!\nU nastavku pročitajte šta nikako ne bi trebalo da bacate kada čistite namirnice\nSve posledice manjka vitamina A: Od propadanja kože do slepila!\nMnogi od nas i ne znaju koliko je vitamin D3 važan za naš organizam\nIma dvoje dece, a kao da se nije porađala: Glumica je mršava zbog ovog obroka! (RECEPT, VIDEO)\nDžesika Alba i nakon dva porođaja izgleda kao devojka, a svoj fenomenalni izgled duguje ovoj salati\nNeophodna za zdravlje, puna vitamina: Birajte sardelu iz Jadrana, a evo i zašto!\nZbog čega je Jadranska sardela najkvalitetnija?


Proradio drugi blok solarne elektrane u Kladovu › Made-in-Germany.rs\nU selu Velesnica u opštini Kladovo pušten je u rad drugi blok najveće solarne elektrane u Srbiji, u čiju je izgradnju domaći investitor „Solaris enerdži“ do sada uložio tri miliona eura.\nTom prilikom, srpski ministar energetike Aleksandar Antić je istakao da Kladovo posle najveće Hidroelektrane „Đerdap“, sada ima i najveću solarnu elektranu u Srbiji, čime ova opština postaje veliki proizvođač električne energije. On je najavio da će država i dalje nastaviti da podržava ulaganja u obnovljive izvore energije, prenosi agencija „Tanjug“.\nAntić je podsetio da Srbija od ukupne potrošnje struje, 21 posto ovog energenta sada proizvodi iz obnovljivih izvora, a da će do 2020. godine ukupan udeo zelene energije morati da dostigne nivo od 27 posto. Po njegovim rečima, ovakvi projekti su značajni za dostizanje tog cilja, a obnovljivi izvori energije su budućnost, pa će stoga ulaganja u eksploataciju obnovljivih izvora energije biti jedan od prioriteta resornog ministarstva i Vlade Srbije.\nSolarna elekrana u Velesnici smeštena je na površini od 4,5 hektara, dok ukupna površina solarnih panela iznosi 13.600 kvadratnih metara. Ukupna snaga elektrane iznosi dva megavata, a investitori najavljuju da će u izgradnju još dva bloka ove elektrane uložiti dodatnih tri miliona eura.\nOd MiG na 19/11/2014 / Ekologija, Energetika, Investicije / Ostavite komentar


Početna » Vesti » Društvo » Sagovornici Danasa: Vučić i te kako zna ko je inspektor koji je otkrio Jovanjicu\nNjegov advokat Zdneko Tomanović juče se oglasio saopštenjem ocenjući da bi Milenkovićeva smena bila „ponižavanje zakona i intitucija Srbije“.\n– U slučaju Slobodana Milenkovića, mislim da Vučiću njemu teško da izgovori njegovo ime, jer je to policajac koji im je zadao najozbiljniji udarac, tom kriminalnom klanu Aleksandra Vučića koji upravlja zemljom, i to tako što je čovek samo savesno i profesionalno obavljao svoj posao. Praveći se da ne zna ko je on, pokušava da omalovaži Milenkovića, a zna svaki detalja iz njegovog života, biografije i poslovnih uspeha. Strašna sramota i još jedna u nizu potvrda da je Vučić direktno u odbrani Predraga Koluvije i proizvodnje droge na Jovanjici – ističe Aleksić.\n– Verujem da niko u Srbiji ne pomišlja da je Vulin sam doneo odluku da Milenković ne bude više na čelu 4. Odeljenja za borbu protiv droga, nego ga prebacuju u Odeljenje za ratne zločine. Vučić, sa svojim poslušnikom Vulinom, želi da od odeljenja za borbu protiv droga, napravi odeljenje za rasturanje droga. Njima očigleno smeta što postoje profesionalni policajci koji se bore protiv narko-trafikanata, trgovaca i proizvođača narkotika – ukazuje naš sagovornik.\nAleskić naglašava da umesto da su postali nagrađeni heroji, u ovakvoj policiji, oni trpe strahovite pritiske, izloženi su poligrafskim testiranjima, tabloidnim napadima, raznim pretnjama i na kraju smenom.\n– Što je neviđena stvar, da neko ko je otkrio najveću plantažu marihuane, bude smenjen. Ti policajci će i dalje biti pod udarom ovog režima, ali verujem da oni neće odustati od svog profesionalizma i da će se odupreti svim pritiscima. Verujem da će i kolege da im pruže podršku jer pitanje je momenta kada će doći po neke druge, ukoliko im se ne odupremo – ističe Aleksić, dodajući da ovo je stanje zahteva sveopšti građanski bunt i u policiji, u pravosuđu, državnom sektoru, i na ulici.\nAdvokat Ivan Ninić kaže za Danas da ne veruje da Vučić ne zna ko je Slobodan Milenković, jer se kod njega slivaju svi podaci službi bezbednosti, „pa bi bilo neverovatno da ne zna reference čoveka kome je poveren najkompleksniji posao u MUP-u, kao što je suzbijanja trgovine narkoticima“.\n– Obračun sa Milenkovićem ima više dimenzija, ali je ključna akcija „Jovanjica“, koju je realizivao na svoju ruku, bez znanja i odobrenja predsednika države, a to se ne prašta. Reč je o osobi koja zna gde je završavala „roba“ iz Jovanjice i koja, po prirodi svoga posla, ali i vlastitim sposobnostima, ima uvid u strukturu svih narko grupa u Srbiji i njihovu prekograničnu saradnju. Činjenica je da se tužilaštvo do sada nije bavilo tržištem koje godinama nesmetano i uz pomoć dela MUP-a, VOA i BIA snabedava Predrag Koluvija, ali se time proaktivno bavio Milenković i sada se lišava mogućnosti da tu priču finalizuje kroz nove akcije – ukazuje Ninić.\nIvan NinićJovanjicaMiroslav AleksićSlobodan MilenkovićZdenko TomanovićBeograd


Mihajlo Pupin – doprinos nauci i istoriji u ujedinjenju Kraljevine Jugoslavije 1918. godine - FITI\nFakultet za strateški i operativni menadžment i Fakultet za poslovne studije i pravo vas pozivaju na predavanje na temu “Mihajlo Pupin – doprinos nauci i istoriji u ujedinjenju Kraljevine Jugoslavije 1918. godine”. Predavanje će održati prof. dr Petar Kočović, u ponedeljak, 30. novembra 2015. godine, u 17h.\nMihajlo Pupin je jadan od najpoznatijih američkih pronalazača srpskog porekla. Slavu je stekao radeći na istraživanju u oblasti telefonije kao i bežičnog prenosa signala. Manje je poznato da je bio prijatelj sa američkim predsednikom Vudrouom Vilsonom, kome je pomogao da se obrati Kongresu kako bi dobio podršku za stvaranje države svih južnih slovena – Kraljevinu SHS, prilikom Verajskog mira, 1918. godine.\nBio je pregovarač u timu premijera Srbije Nikole Pašića, a zahvaljujući poznanstvu sa svojim kolegom sa Kolumbija Univerziteta, profesorom Daglasom Džonsonom, proširio je prvobitno ponuđene teritorije u Makedoniji i Sloveniji.\nNa predavanju će biti prezentovani do sada neobjavljeni podaci iz života i rada Mihajla Pupina.\nPozivamo poštovane profesore, asistente i studente da posete ovo izuzetno zanimljivo predavanje.\nMihajlo Pupin – doprinos nauci i istoriji u ujedinjenju Kraljevine Jugoslavije 1918. godine – FITI


Britanski proizvodni sektor bi mogao da stvori 455 milijardi funti u toku naredne decenije i otvori na hiljade novih radnih mesta, ukoliko uspe da podstakne četvrtu industrijsku revoluciju i izvuče dobru ponudu iz procesa Bregzita, zaključak je vladinog preispitivanja o industrijskoj digitalizaciji, objavljenog od strane šefa industrije Jirgena Maiera, šefa irskog i britanskog dela kompanije „Simens“.\nSporazum između vlade i industrije bi mogao da stavi Britaniju na čelo zemalja po primeni i razvijenosti novih tehnologija, kao što su robotika, veštačka inteligencija, 3D štampanje, povećana i virtuelna realnost i istovremeno stvarajući potrebu za povećanom produktivnošću i neto dobit od 175.000 visoko kvalifikovanih radnika angažovanih na dobro plaćenim poslovima.\nBritanska premijerka Tereza Mej je zadužila Maiera da kreira dugoročnu viziju britanske industrije, rekavši da ambiciozni predlozi mogu da budu rešenje za izazove i troškove sa kojima se proizvodni sektor suočava, a što je proizvod odluke izlaska te zemlje iz EU.\n"Poslovna i akademska zajednica su postavile ambicioznu viziju Britanije kao svetskog lidera u četvrtoj industrijskoj revoluciji. Dobra vest je da Britanija ne počinje od nule, već raspolaže sjajnim znanjem i veštinama. Ovaj kombinovani paket mera pretpostavlja povećanje produktivnosti Britanije u proizvodnji uz povećanje izvoza i zarade, što našoj ekonomiji očajnički treba", rekao je Maier.\nOvaj pregled objedinjuje preporuke više od 200 firmi i organizacija, uključujući gigante poput „Rols-Rojsa“, „Acenture“ i „Kembridž“ i „Njukasl“ univerzitete. Ti predlozi obuhvataju izgradnju nacionalnog digitalnog ekosistema, koji bi manjim i srednjim inženjerskim kompanijama omogućio eksperimentisanje sa novim tehnologijama, sa ciljem da ti poslovni subjekti uvide kako mogu da primene nove tehnologije na proizvodne procese u svojim fabrikama. Podrška Vlade, kroz poreske podsticaje bi, takođe, omogućila proces usvajanja novih tehnologija, zaključuje se u pomenutoj reviziji.\nPregled preporučuje stvaranje 12 digitalnih centara za inovacije, kao dela novog nacionalnog programa za razvijanje i implementaciju novih tehnologija u postojeće kompanije, u kojima bi startapovi sarađivali sa univerzitetima i velikim firmama kao što je „Simens“.\nTreće, plan se poziva na osnivanje novog nacionalnog tela, pod nazivom „Made Smarter UK Commission“, koja bi uključivala predstavnike industrije, vlade i akademske zajednice kako bi se zaštitila dugoročna posvećenost radu, a Maier se nada da će to dovesti do "nadgradnje veština" milion industrijskih radnika u Britaniji.\nVlada će u narednom periodu razmotriti navedene predloge sa konačnim ciljem usaglašavanja sektora sa industrijom, a odluka vlade se očekuje pre Božića. Poslovni sekretar Greg Klark je izjavio da je predlog pokazao ogroman potencijal digitalizacije u industrijskoj proizvodnji.\n"Britanski proizvodni sektor ima potencijal da bude globalni lider u revoluciji industrijske digitalne tehnologije, ali Vlada i industrija moraju zajednički raditi na iskorišćavanju mogućnosti, koje postoje u ovom sektoru i promovisanju prednosti usvajanja novih digitalnih tehnologija i vrhunskih poslovnih modela", smatra Klark.\nKerolin Fairbairn, generalna direktorka poslovnog lobija za CBI je izjavila da će planovi uneti "novu energiju" u postojeću britansku industriju.\n"Velika Britanija je prinuđena da se takmiči sa Kinom, SAD-om i većinom evropskih zemalja, gde već postoje unapred pripremljeni planovi, koji pretpostavljaju uvođenje četvrte industrijske revolucije", rekla je ona i dodala: “Pozivam Vladu da pažljivo razmotri ove planove, jer su usredsređeni na povećanje produktivnosti i zarada, a posebno u manjim preduzećima".\nIzvor: Ekonomski/The Guardian\nTusk: Otkazivanje Bregzita je i dalje opcija\nOdlaže se razmatranje zakona o izlasku Britanije iz EU


Aleksinačko porodilište od danas spremno i za sokobanjske trudnice\n24. jula 2018. SOKOpresLeave a Comment on Aleksinačko porodilište od danas spremno i za sokobanjske trudnice\nTrudnice sa područja Sokobanje, više neće morati da putuju u Niš, jer je aleksinačko porodilište danas i zvanično počelo sa radom. Direktor opšte bolnice u Aleksincu dr Goran Vidić rekao je da su obezbeđeni svi uslovi za početak rada obnovljenog odeljenja, pošto je i poslednji nalaz briseva sa radnih površina, koji je stigao juče, negativan.\n‒ To znači da nije izolovana nijedna bakterija – pojašnjava Vidić i dodaje da je pored ovih analiza, nakon svečanog otvaranja, bilo potrebno uraditi tehnički prijem i detaljno čišćenje odeljenja.\nPrema njegovim rečima, informacija o početku rada porodilišta poslata je u Dom zdravlja u Sokobanji, a obaveštena je i opština Ražanj, koja takođe gravitira ovom porodilištu, kao i Klinički centar u Nišu i Ministarstvo zdravlja.\nKompletnu obnovu aleksinačkog porodilišta finansirala je Fondacija „Dragica Nikolić”, a vrednost ove donacije iznosi oko 54, 5 miliona dinara. Svečano otvaranje upriličeno je pre dve i po nedelje, a ovom događaju prisustvovao je i predsednik Srbije Aleksandar Vučić.\n„Krajinska matica” iz Sokobanje obeležila pčelarsku slavu\nU potrazi za najboljim gulašem na manifestaciji „Sesalački kotlić”\nŠvajcarski modeli obrazovanja za zaposlene u hotelijerstvu i ugostiteljstu\n18. februara 2021. Katarina Petrović\nUspešno održan prvi MTB maraton u Sokobanji\n20. maja 2019. Marko Božinović\nNovi izgled „Ozren bašte”\n12. aprila 2018. 12. aprila 2018. SOKOpres


Kompanije hemijske industrije Srbije kreiraju evropske propise - Portal Kvalitet\nKompanije hemijske industrije Srbije kreiraju evropske propise\nUdruženje za hemijsku, gumarsku i industriju nemetala Privredne komore Srbije postalo je član vodećeg evropskog saveta hemijske industrije CEFIC, što će kompanijama ovog sektora omogućiti da, preko posrednika, pregovaraju i učestvuju u kreiranju regulative, zatraže produženje rokova za primenu određenih uredbi i propisa, i dobiju pravovremene informacije o aktuelnom zakonodavstvu.\nDirektor Sektora udruženja privrede Privredne komore Srbije Igor Popović i predsednik CEFIC-a Daniele Ferari potpisali su u Helsinkiju Memorandum o razumevanju između Udruženja za hemijsku, gumarsku industriju i industriju nemetala PKS i CEFIC, evropskog saveta hemijske industrije koji zastupa interese svojih članica u Evropskoj uniji, Evropskoj komisiji i Evropskoj agenciji za hemikalije.\nPopović je ukazao da će članstvo u CEFIC-u doprineti boljem razumevanju evropskih propisa u oblasti hemikalija, njihovoj pravovremenoj i efektivnoj primeni, a time, povećanju konkurentnosti naše industrije i ispunjenju obaveza propisanih regulativom u oblasti hemikalija.\nPredsednik CEFIC-a Daniele Ferari istakao je neophodnost uspostavljanja bliske međusobne saradnje u svim oblastima upravljanja hemikalijama i izrazio zadovoljstvo zbog potpisanog Memoranduma. Prema njegovim rečima, ova saradnja podstaći će i obuku kadrova i prenošenje iskustava evropske industrije u primeni EU propisa u oblasti upravljanja hemikalijama.\nMemorandum sa evropskim savetom znači dobijanje svih prava koja imaju druge članice. CEFIC (The European Chemical Industry Council) predstavlja hemijsku industriju Evropske unije. Savet je organizovan tako da obuhvata široku oblast, od energije, zdravlja, bezbednosti i logistike, hemikalija, zakonske regulative, međunarodne saradnje, do postupanja sa proizvodom, razvoja i inovacija.\nOsnovne aktivnosti CEFIC su koordinacija u komunikaciji svojih članova sa međunarodnim i evropskim institucijama, nevladinim organizacijama, medijima i ostalim zainteresovanim stranama, podrška industriji i jačanje saradnje sa drugim zainteresovanim stranama. CEFIC se aktivno bavi EU propisima u vezi hemikalija, kao što je REACH uredba, GHS - Globalno harmonizovani sistem za klasifikaciju i obeležavanje, Stokholmska, Roterdamska, Bazelska konvencija i Marakeš proces.